cyanic-selkie/wikianc huggingface dataset:
അപ്പുണ്ണി തരകൻ
കുടുംബം
അദ്ദേഹത്തിനും ഭാര്യ പരേതയായ പാർവ്വതിക്കും കൂടി ഉണ്ണിക്കൃഷ്ണൻ, ശിവരാമൻ, മോഹനൻ, പരേതനായ ശങ്കരനാരായണൻ എന്നീ മക്കൾ ഉണ്ട്. ശിവരാമൻ കേരള കലാമണ്ഡലത്തിൽ അധ്യാപകനാണ്. ഇളയമകൻ മോഹനൻ ഉടുത്തൊരുക്കൽ കലാകാരനാണ്.
കാർഷിക മലിനീകരണം
കാർഷിക മലിനീകരണം എന്നത് കാർഷിക സമ്പ്രദായങ്ങളുടെ ജൈവികവും അജൈവവുമായ ഉപോൽപ്പന്നങ്ങളെ സൂചിപ്പിക്കുന്നു. അത് പരിസ്ഥിതിയുടെയും ചുറ്റുപാടുമുള്ള ആവാസവ്യവസ്ഥയുടെയും മലിനീകരണത്തിനോ നാശത്തിനോ കാരണമാകുന്നു. കൂടാതെ/അല്ലെങ്കിൽ മനുഷ്യർക്കും അവരുടെ സാമ്പത്തിക താൽപ്പര്യങ്ങൾക്കും ഹാനിയുണ്ടാക്കുന്നു. പോയിന്റ് സ്രോതസ് ജല മലിനീകരണം മുതൽ (ഒറ്റ ഡിസ്ചാർജ് പോയിന്റ് മുതൽ) കൂടുതൽ വ്യാപിക്കുന്ന, ലാൻഡ്‌സ്‌കേപ്പ് ലെവൽ കാരണങ്ങൾ വരെ, നോൺ-പോയിന്റ് സോഴ്‌സ് മലിനീകരണം, അന്തരീക്ഷമലിനീകരണം എന്നിങ്ങനെ അറിയപ്പെടുന്ന വിവിധ സ്രോതസ്സുകളിൽ നിന്ന് മലിനീകരണം ഉണ്ടാകാം. ഈ മലിനീകരണം പരിസ്ഥിതിയിൽ എത്തിക്കഴിഞ്ഞാൽ, ചുറ്റുമുള്ള ആവാസവ്യവസ്ഥകളിൽ നേരിട്ടുള്ള പ്രത്യാഘാതങ്ങൾ ഉണ്ടാകും. അതായത് പ്രാദേശിക വന്യജീവികളെ കൊല്ലുകയോ കുടിവെള്ളം മലിനമാക്കുകയോ ചെയ്യുന്നു. കൂടാതെ കാർഷിക ഒഴുക്ക് മൂലമുണ്ടാകുന്ന ഡെഡ് സോണുകൾ പോലുള്ള താഴേത്തട്ടിലുള്ള പ്രത്യാഘാതങ്ങൾ വലിയ ജലാശയങ്ങളിൽ കേന്ദ്രീകരിച്ചിരിക്കുന്നു.
മാനേജ്മെന്റ് രീതികൾ, അല്ലെങ്കിൽ അവയെക്കുറിച്ചുള്ള അജ്ഞത, ഈ മലിനീകരണത്തിന്റെ അളവിലും ആഘാതത്തിലും നിർണായക പങ്ക് വഹിക്കുന്നു. മൃഗപരിപാലനവും പാർപ്പിടവും മുതൽ ആഗോള കാർഷിക രീതികളിൽ കീടനാശിനികളുടെയും രാസവളങ്ങളുടെയും വ്യാപനം വരെ മാനേജ്മെന്റ് ടെക്നിക്കുകളിൽ ഉൾപ്പെടുന്നു. മോശമായി കൈകാര്യം ചെയ്യപ്പെടുന്ന മൃഗങ്ങളുടെ തീറ്റ പ്രവർത്തനങ്ങൾ, അമിതമായി മേയൽ, ഉഴുതുമറിക്കൽ, വളം, കീടനാശിനികളുടെ അനുചിതമായ, അമിതമായ അല്ലെങ്കിൽ മോശമായ സമയബന്ധിതമായ ഉപയോഗം എന്നിവ മോശമായ മാനേജ്മെന്റ് രീതികളിൽ ഉൾപ്പെടുന്നു.
കൃഷിയിൽ നിന്നുള്ള മലിനീകരണം ജലത്തിന്റെ ഗുണനിലവാരത്തെ വളരെയധികം ബാധിക്കുന്നു. തടാകങ്ങൾ, നദികൾ, തണ്ണീർത്തടങ്ങൾ, അഴിമുഖങ്ങൾ, ഭൂഗർഭജലം എന്നിവയിൽ ഇത് കാണപ്പെടുന്നു. കൃഷിയിൽ നിന്നുള്ള മലിനീകരണങ്ങളിൽ അവശിഷ്ടങ്ങൾ, പോഷകങ്ങൾ, രോഗാണുക്കൾ, കീടനാശിനികൾ, ലോഹങ്ങൾ, ലവണങ്ങൾ എന്നിവ ഉൾപ്പെടുന്നു. മൃഗകൃഷി പരിസ്ഥിതിയിലേക്ക് പ്രവേശിക്കുന്ന മലിനീകരണത്തിൽ വലിയ സ്വാധീനം ചെലുത്തുന്നു. മേച്ചിൽ, ലഗൂണുകളിൽ വളം സംഭരിക്കൽ, വയലുകളിൽ വളപ്രയോഗം എന്നിവ ശരിയായ രീതിയിൽ കൈകാര്യം ചെയ്തില്ലെങ്കിൽ ചാണകത്തിലെ ബാക്ടീരിയകളും രോഗാണുക്കളും തോടുകളിലേക്കും ഭൂഗർഭജലത്തിലേക്കും വഴിമാറും. ഭൂവിനിയോഗ മാറ്റങ്ങളിലൂടെയും മൃഗങ്ങൾ കൃഷി ചെയ്യുന്ന രീതികളിലൂടെയും കൃഷി മൂലമുണ്ടാകുന്ന വായു മലിനീകരണം കാലാവസ്ഥാ വ്യതിയാനത്തിൽ വലിയ സ്വാധീനം ചെലുത്തുന്നു. ഈ ആശങ്കകൾ പരിഹരിക്കുന്നത് കാലാവസ്ഥാ വ്യതിയാനത്തെയും ഭൂമിയെയും കുറിച്ചുള്ള IPCC സ്പെഷ്യൽ റിപ്പോർട്ടിന്റെ കേന്ദ്ര ഭാഗമായിരുന്നു.
ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക
ബുദ്ധമത സംബന്ധിയായ മലയാളപുസ്തകങ്ങളുടെ പട്ടിക മലയാളത്തിൽ ഇതുവരെ പ്രസിദ്ധീകരിച്ച ബുദ്ധമതവുമായി ബന്ധപ്പെട്ട എല്ലാ പുസ്തകങ്ങളുടെയും പട്ടികയാകുന്നു.
അവലംബം
വർഗ്ഗം:മലയാളഗ്രന്ഥങ്ങൾ വർഗ്ഗം:ബുദ്ധമതഗ്രന്ഥങ്ങൾ
വിവാഹസമ്മാനം
അന അരുണയുടെ ബാനറിൽ നിർമിച്ച മലയാളചലച്ചിത്രമാണ് വിവാഹസമ്മാനം. സെൻട്രൽ പിക്ചേഴ്സ് വിതരണം ചെയ്ത ഈ ചിത്രം 1971 ഒക്ടോബർ 01-ന് കേരളത്തിൽ പ്രദർശനം തുടങ്ങി
പുറത്തേക്കുള്ള കണ്ണികൾ
വർഗ്ഗം:1971-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡിവർഗ്ഗം:വി.പി. കൃഷ്ണൻ ചിത്രസംയോജനം ചെയ്ത ചലച്ചിത്രങ്ങൾ വർഗ്ഗം:ഷീല അഭിനയിച്ച മലയാളചലച്ചിത്രങ്ങൾവർഗ്ഗം:വയലാർ -ദേവരാജൻ ഗാനങ്ങൾവർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾവയലാറിന്റെ ഗാനങ്ങൾജെ.ഡി തോട്ടാൻ സംവിധാനം ചെയ്ത ചലച്ചിത്രങ്ങൾവർഗ്ഗം: വർഗ്ഗം:തിക്കുറിശ്ശി അഭിനയിച്ച മലയാളചലച്ചിത്രങ്ങൾ വർഗ്ഗം:കെ.പി. ഉമ്മർ അഭിനയിച്ച മലയാളചലച്ചിത്രങ്ങൾ
ക്രൈസ്റ്റ്‌ചർച്ച്‍ അന്താരാഷ്ട്ര വിമാനത്താവളം
ന്യൂസിലൻഡിലെ ദക്ഷിണദ്വീപിലെ പ്രധാന നഗരമായ ക്രൈസ്റ്റ്ചർച്ചിൽ സ്ഥിതിചെയ്യുന്ന ഒരു രാജ്യാന്തര വിമാനത്താവളമാണ് ക്രൈസ്റ്റ്ചർച്ച് അന്താരാഷ്ട്ര വിമാനത്താവളം.ക്രൈസ്റ്റ്ചർച്ച് നഗരത്തിൽനിന്നും 12 കിലോമീറ്റർ മാറി പ്രാന്തപ്രദേശമായ ഹെയർവുഡിലാണ് ഈ വിമാനത്താവളം സ്ഥിതി ചെയ്യുന്നത്.ഓക്‌ലൻഡ് വിമാനത്താവളം കഴിഞ്ഞാൽ ന്യൂസിലൻഡിലെ ഏറ്റവും വലുതും  തിരക്കേറിയതുമായ വിമാനത്താവളമാണ് ക്രൈസ്റ്റ്ചർച്ച് വിമാനത്താവളം. 1940 മെയ് 18ന് ആണ് ക്രൈസ്റ്റ് ചർച്ച് വിമാനത്താവളം തുറന്നത്. പത്ത് വർഷങ്ങൾക്ക് ശേഷം 1950ൽ ന്യൂസിലന്റിലെ ആദ്യ രാജ്യാന്തര വിമാനത്താവളമായി ക്രൈസ്റ്റ്ചർച്ച് വിമാനത്താവളം മാറി. ന്യൂസിലൻഡിന്റെ ദേശീയ എയർലൈനായ എയർ ന്യൂസിലന്റിന്റെ ഒരു പ്രധാന ഹബ്ബ് ആണ് ക്രൈസ്റ്റ് ചർച്ച് വിമാനത്താവളം.
യാഖൂത്ത് അൽ ഹമാവി
പതിമൂന്നാം നൂറ്റാണ്ടിലെ വിഖ്യാതനായ ഗ്രന്ഥകാരനായിരുന്നു യാഖൂത്ത് ശിഹാബ് അൽ-ദിൻ ഇബ്നു-അബ്ദുല്ലാഹ് അൽ-റൂമി അൽ-ഹമവീ (1179-1229) ( ياقوت الحموي الرومي). അബ്ബാസി ഖിലാഫത്തിന്റെ അവസാനഘട്ടത്തിൽ എഴുതപ്പെട്ട അദ്ദേഹത്തിന്റെ മുജാഅമുൽ ബുൽദാൻ എന്ന ഗ്രന്ഥം അക്കാലത്തെ ഭൂമിശാസ്ത്രം, ചരിത്രം, ജീവചരിത്രം, സാഹിത്യം എന്നിവയൊക്കെ സംബന്ധിച്ചിടത്തോളം ഒരു വിജ്ഞാനകോശമായി ഗണിക്കപ്പെടുന്നു. യാഖൂത്ത് എന്ന പേരിൽ പ്രസിദ്ധനായെങ്കിലും യഥാർത്ഥത്തിൽ അത് അദ്ദേഹത്തിന്റെ ഓമനപ്പേരായിരുന്നു.
അവലംബം
വർഗ്ഗം:1179-ൽ ജനിച്ചവർ
മങ്കൊമ്പ് നെല്ലുഗവേഷണ കേന്ദ്രം
ആലപ്പുഴ ജില്ലയിലെ കുട്ടനാട് താലുക്കിൽ സ്ഥിതിചെയ്യുന്ന കേരള കാർഷിക സർവ്വകലാശാലയുടെ കീഴിൽ പ്രവർത്തിക്കുന്ന ഗവേഷണസ്ഥാപനമാണ് മങ്കൊമ്പ് നെല്ലുഗവേഷണ കേന്ദ്രം. കേരളത്തിലെ രണ്ട് നെല്ല് ഗവേഷണകേന്ദ്രങ്ങളിൽ ആദ്യം സ്ഥാപിതമായത് പ്രസ്തുത കേന്ദ്രമാണ്. ഇത് സ്ഥിതി ചെയ്യുന്നത് എ സി റോഡിൽ നിന്നും അര കിലോമീറ്റർ വടക്കോട്ട് മാറി സിവിൽ സ്റ്റേഷന്റെ അടുത്താണ്
ചരിത്രം
ആദ്യകാലങ്ങളിൽ കുട്ടനാട്ടിൽ ഒന്നിടവിട്ട വർഷങ്ങളിൽ പുഞ്ചകൃഷി മാത്രമാണ് ചെയ്തുവന്നിരുന്നത്. കൊയ്ത്തിനുശേഷം അടുത്ത വരെ പാടത്ത് വെള്ളം കയറ്റി പഴനിലമിടുകയും ചെയ്തിരുന്നു.
അവലംബം
വർഗ്ഗം:സ്ഥാപനങ്ങൾ
മംഗലേഷ് ഡബ്രാൾ
കേന്ദ്ര സാഹിത്യ അക്കാദമി പുരസ്കാരം നേടിയ ഹിന്ദി കവിയാണ് മംഗലേഷ് ഡബ്രാൾ (मंगलेश डबराल ജനനം :16 മേയ് 1948). അഞ്ചു കാവ്യ സമാഹാരങ്ങളും ഒരു യാത്രാ വിവരണവും പ്രസിദ്ധീകരിച്ചു.
ജീവിതരേഖ
ഉത്തരാഖണ്ഡിൽ ജനിച്ചു. ഡൽഹിയിലെ വിവിധ പത്ര മാസികകളിൽ പ്രവർത്തിച്ചു. നാഷണൽ ബുക്ക് ട്രസ്റ്റുമായി ബന്ധപ്പെട്ട് പ്രവർത്തിക്കുന്നു. 'ഹം ജോ ദേഖ്തേ ഹൈം' എന്ന കൃതിക്ക് 2000 ൽ കേന്ദ്ര സാഹിത്യ അക്കാദമി പുരസ്കാരം ലഭിച്ചു. നിരവധി വിദേശ ഭാഷകളിൽ കവിതകൾ വിവർത്തം ചെയ്യപ്പെട്ടിട്ടുണ്ട്.
പുറം കണ്ണികൾ
വർഗ്ഗം:ഹിന്ദി കവികൾ വർഗ്ഗം:കേന്ദ്ര സാഹിത്യ അക്കാദമി പുരസ്കാരം ലഭിച്ചവർ വർഗ്ഗം:1948-ൽ ജനിച്ചവർ
ജാതിപത്രി
ജാതിമരത്തിന്റെ കായയായ ജാതിക്കായുടെ ഉള്ളിലുള്ള വിത്തിന്റെ പുറംതോടിൽ കാണുന്ന ചുവന്ന നിറത്തിലുള്ള ഒരു ആവരണമാണ് ജാതിപത്രി (Mace).
ഗവൺമെന്റ് എൽ.പി.എസ്. പ്രാക്കുളം
പുറത്തേക്കുള്ള കണ്ണികൾ
വർഗ്ഗം:കൊല്ലം ജില്ലയിലെ സർക്കാർ വിദ്യാലയങ്ങൾ
ബോംബർ വിമാനം
തന്ത്രപരമായ ബോംബർ വിമാനം
വർഗ്ഗം:വിമാനങ്ങൾ
അണലിവേങ്ങ
പശ്ചിമഘട്ടതദ്ദേശവാസിയായ ഒരു ചെറു വൃക്ഷമാണ് അണലിവേങ്ങ. . 5 മീറ്ററോളം ഉയരം വയ്ക്കുന്ന ഈ മരം 1200 മീറ്ററിനും 2300 മീറ്ററിനും ഇടയിലുള്ള നിത്യഹരിതവനങ്ങളുടെ ഓരങ്ങളിൽ കണ്ടുവരുന്നു. പൂക്കൾക്കും, കായ്കൾക്കും, തൊലിക്കും, ഇലയ്ക്കും സുഗന്ധമുണ്ട്.
അണലിവേങ്ങയുടെ മരപ്പട്ടയ്ക്ക് ഔഷധഗുണമുണ്ട്. ഇതിന്റെ പട്ട അരച്ചോ പൊടിച്ചോ പശുവിൻപാലിൽ ചാലിച്ച് കഴിക്കുന്നത് സർപ്പവിഷത്തിനു പ്രതിവിധിയാണു.
പുറത്തേക്കുള്ള കണ്ണികൾ
വർഗ്ഗം:വൃക്ഷങ്ങൾ വർഗ്ഗം:പുഷ്പിക്കുന്ന സസ്യങ്ങൾ വർഗ്ഗം:പശ്ചിമഘട്ടതദ്ദേശവാസിയായ സസ്യങ്ങൾ വർഗ്ഗം:ചിത്രം ആവശ്യമുള്ള സസ്യങ്ങളുടെ താളുകൾ‎ വർഗ്ഗം:പിറ്റോസ്പോറേസീ
മാർത്താണ്ഡവർമ്മ നോവലിലുള്ള സൂചകങ്ങളുടെ പട്ടിക
സി.വി. രാമൻപിള്ളയുടെ 1891-ലെ ചരിത്രാത്മക നോവലായ മാർത്താണ്ഡവർമ്മയിലെ ബഹുവിധ സൂചകങ്ങളുടെ ഒരു പട്ടിക താഴെ കൊടുക്കുന്നു.
മധുര നായക്കന്മാരുമായുള്ള ഉടമ്പടി
രാമവർമ്മ രാജാവിന്റെ ഭരണകാലത്ത്, എട്ടുവീട്ടിൽ പിള്ളമാർ, മാടമ്പിമാർ തുടങ്ങിയ മേധാവികളും പ്രഭുക്കന്മാരും ഉണ്ടാക്കിയ പ്രശ്‌നങ്ങൾ കൂടാതെ, മറ്റ് ചെറുകിട പ്രമാണിമാരും സംസ്ഥാനത്തിന്റെ വരുമാനത്തിൽ സംഭാവന ചെയ്യുന്നതിൽ നിന്ന് പിന്മാറിയിരുന്നു; ആയതിനാൽ ഭരണകൂടത്തിന്റെ പക്കൽ ആവശ്യത്തിന് പണവും ആൾബലവും കുറയുകയും സായുധരായ കൊള്ളക്കാരുടെ അതിക്രമങ്ങളെ പ്രതിരോധിക്കാൻ രാജ്യത്തിന് കഴിയാതെയും ആയി. കൊല്ലവർഷം 901-ൽ രാമവർമ്മ രാജാവ് തിരുച്ചിറപ്പള്ളിയിലേക്ക് പോകുകയും, ഒരു നിശ്ചിത വാർഷിക തുകയ്ക്ക് തിരുവിതാംകൂറിലേക്ക് അധിക സേനയെ എത്തിക്കാൻ മധുര നായ്ക്കരുമായി ഉടമ്പടി ഉണ്ടാക്കുകയും ചെയ്തു. ടി. കെ. വേലുപിള്ള തിരുവിതാംകൂറിൽ നിന്ന് മധുരയിലേക്ക് പണം നൽകിയതിന്റെ പരാമർശങ്ങൾ ഉദ്ധരിക്കുന്നുണ്ട്. നോവലിൽ, രാമവർമ്മ രാജാവും തിരുമുഖത്തുപ്പിള്ളയും കൊല്ലവർഷം 901-ൽ തിരുച്ചിറപ്പള്ളിയിലേക്ക് അധിക സേനയായ മധുരപ്പടയെ ഏർപ്പെടുത്താൻ പോകുകയും, മധുരപ്പട പിന്നീട് ഭൂതപാണ്ടിയിൽ തമ്പടിച്ചിരിക്കുന്നതായും അവതരിപ്പിച്ചിരിക്കുന്നു.
ക്ഷേത്രപ്രദേശത്തുണ്ടായ വധശ്രമം
പ്രസ്തുത നോവലിൽ, രാമവർമ്മ മഹാരാജാവും തിരുമുഖത്തുപ്പിള്ളയും തിരുച്ചിറപ്പള്ളിയിലേക്ക് പോയിരുന്നപ്പോൾ, മാർത്താണ്ഡവർമ്മ യുവരാജാവും അനന്തപത്മനാഭനും നാഗർകോവിലിലായിരുന്നു, അനന്തപത്മനാഭൻ തന്റെ അമ്മയുടെ രോഗവിവരമറിഞ്ഞ് അവിടെ നിന്ന് പുറപ്പെട്ട് വീട്ടിലേക്ക് പോയതിനെത്തുടർന്ന് യുവരാജാവിനെ പത്മനാഭൻ തമ്പിയുടെ ആളുകൾ അവിടെ നിന്ന് തുരത്തുകയും കള്ളിയങ്കാട്ട് ക്ഷേത്രത്തിൽ വച്ച് ജീവാപായം വരുത്താൻ ഉദ്യമിക്കുകയും ചെയ്യുന്നു. ബ്രാഹ്മണരൂപത്തിൽ മാർത്താണ്ഡവർമ്മയുടെ രക്ഷപ്പെടലായാണ് ഈ സംഭവത്തെ നോവലിൽ തുടർന്നു പരാമർശിക്കുന്നത്. തിരുവിതാംകൂർ ചരിത്രത്തിലും മാർത്താണ്ഡമാഹാത്മ്യം കിളിപ്പാട്ടിലും സംഭവത്തെക്കുറിച്ചുള്ള പരാമർശങ്ങള്ളുള്ളത് ഡോ.പി.വേണുഗോപാലൻ ഉദ്ധരിക്കുന്നു. കുമാരകോവിലിനടുത്തുള്ള (തക്കലയിൽ നിന്ന് 2 മൈൽ വടക്ക്) ഒരു ശിവക്ഷേത്രത്തിലാണ് സംഭവം, അവിടെ അക്രമികളുടെ കണ്ണുവെട്ടിച്ച് അഭയം പ്രാപിച്ച മാർത്താണ്ഡവർമ്മയ്ക്ക് ക്ഷേത്രത്തിലെ പൂജാരി സഹായമേൽകുകയും ഇരുവരും വേഷങ്ങൾ കൈമാറുകയും മാർത്താണ്ഡവർമ്മ, ക്ഷേത്രത്തിലെ പൂജാരിയുടെ വേഷത്തിൽ രക്ഷപ്പെടുകയും, രാജവസ്ത്രങ്ങളിലായിരുന്ന പൂജായിരിയെ അക്രമികൾ കൊലപ്പെടുത്തുകയും ചെയ്തു.
പെരുങ്കടവിള ഈഴക്കുടിയിൽ രക്ഷപ്പെട്ടത്
യുവരാജാവിനെ തേടിക്കൊണ്ടിരുന്ന എട്ടുവീട്ടിൽപിള്ളമാരുടെയും അവരുടെ ആളുകളുടെയും കണ്ണിൽപെടാതെ,, ധനുവച്ചപുരം, എയ്തുകൊണ്ടാംകാണി, മാരായമുട്ടം എന്നിവിടങ്ങളിൽ നിന്ന് രക്ഷപ്പെട്ട് മാലക്കുളങ്ങരയ്ക്ക് സമീപമുള്ള ഒരു നദിയോരത്ത് വിശ്രമിക്കുന്ന മാർത്താണ്ഡവർമ്മയെ തമ്പി സഹോദരന്മാരുടെയുടെ ആളുകൾ കാണുകയും അവരിൽ നിന്ന് രക്ഷപ്പെടാനായി അടുത്തുള്ള പെരുങ്കടവിളയിലെ ഈഴക്കുടിയായ ആലയിൽ പുതൂർ വീട്ടിൽ അഭയം പ്രാപിച്ച മാർത്താണ്ഡവർമ്മയെ അവിടെ പരമ്പുകൾക്കുള്ളിൽ മറയുവാൻ കാളിപ്പണിക്കത്തി സഹായിച്ചതിനാൽ തിരച്ചിൽ നടത്തുന്നവർക്ക് യുവരാജാവിനെ കണ്ടെത്താനായില്ല.
ചാന്നാന്റെ സഹായവും മരപ്പൊത്തിലൊളിച്ചതും
നോവലിൽ, വേലുക്കുറുപ്പു് കൂട്ടാളികൾ എന്നിവരിൽ നിന്ന് ഓടിരക്ഷപ്പെടുന്ന മാർത്താണ്ഡവർമ്മയെ ഒരു ഭ്രാന്തൻ ചാന്നാൻ മരത്തിൽ ഒളിപ്പിച്ച് പിന്തുടരുന്നവരെ വഴിതെറ്റിക്കുന്നു. ഡോ.പി.വേണുഗോപാലന്റെ അഭിപ്രായത്തിൽ, മാർത്താണ്ഡവർമ്മ ശത്രുക്കളിൽ നിന്ന് രക്ഷപ്പെട്ട രണ്ട് സാഹചര്യങ്ങളുടെ സങ്കലനമാണ് മേൽപ്പറഞ്ഞ സംഭവത്തിന്റെ വിവരണം. ഒരിക്കൽ, കന്യാകുമാരിയിലും ശുചീന്ദ്രത്തും ചില രഹസ്യ സന്ദർശനങ്ങൾക്കുശേഷം മാർത്താണ്ഡവർമ്മ മടങ്ങിവരുമ്പോൾ, എട്ടുവീട്ടിൽപിള്ളമാരുടെയും തമ്പി സഹോദരന്മാരുടെയും ആളുകൾ അദ്ദേഹത്തെ കാണുകയും, ആക്രമിക്കുവാൻ തുരത്തിയപ്പോൾ, അടുത്തുള്ള വയലിലേക്ക് ഓടിപാഞ്ഞ മാർത്താണ്ഡവർമ്മ, ആ വയലിലുണ്ടായിരുന്ന ഒരു ചാന്നൻ ഉഴവുകാരൻ നിർദ്ദേശിച്ചതനുസരിച്ച് അടുത്തുള്ള ശാസ്താവിന്റെ അമ്പലത്തിലുണ്ടായിരുന്ന ഒരു പൊള്ളയായ ആനയുടെ പ്രതിമയ്ക്കുള്ളിൽ ഒളിക്കുകയും, തുരത്തുന്നവർ കൃഷിയിടത്തിലെത്തി ഉഴവുകാരനെ ചോദ്യം ചെയ്തപ്പോൾ തെക്കൻ പ്രവിശ്യകളിലേക്ക് അവരെ വഴിതെറ്റിച്ചയയ്ക്കുകയും, ചാന്നൻ ചെയ്യുന്നു. മറ്റൊരവസരത്തിൽ, മാർത്താണ്ഡവർമ്മയെ ശത്രുക്കൾ തുരത്തുമ്പോൾ, നെയ്യാറ്റിൻകര ശ്രീകൃഷ്ണസ്വാമി ക്ഷേത്രത്തിലെ പ്ലാവിലുണ്ടായിരുന്ന വലിയ പൊത്തിൽ ഒളിച്ചിരുന്ന് രക്ഷപ്പെടുന്നു. ഈ പ്ലാവ് ഇപ്പോഴും ക്ഷേത്രവളപ്പിൽ സംരക്ഷിക്കപ്പെട്ട്, അമ്മച്ചിപ്ലാവ് എന്നറിയപ്പെടുന്നു..
കാർത്തിക തിരുന്നാൾ ഇളയതമ്പുരാനെതിരേയുള്ള വധശ്രമം
കൊല്ലവർഷം 903-ൽ കാർത്തിക തിരുനാൾ രാമവർമ്മ ഇളയ തമ്പുരാനും, അമ്മത്തമ്പുരാട്ടിയും തിരുവനന്തപുരത്ത് നിന്ന് ആറ്റിങ്ങലിലേക്ക് പോകുമ്പോൾ രാമനാമഠത്തിൽപിള്ള തന്റെ ആളുകളുമായി ചേർന്ന് ഇരുവരെയും കൊലപ്പെടുത്താൻ ശ്രമിച്ചുവെന്നാണ് നോവലിൽ ഈ സംഭവത്തെ പരാമർശിക്കുന്നത്. മേൽപറഞ്ഞ സംഭവങ്ങൾക്കിടയിൽ കിളിമാനൂർ കോയിത്തമ്പുരാന്റെ സഹായത്തോടെ ഇരുവരെയും അടുത്തുള്ള സുരക്ഷിത ഗ്രാമത്തിലേക്ക് നയിക്കുകയും വഴിമധ്യേ പല്ലക്കിൽ സ്ഥാനം പിടിച്ച് അക്രമികളെ നേരിട്ട തമ്പുരാൻ ഒടുവിൽ കൊല്ലപ്പെടുകയാണ് ഉണ്ടായതെന്ന്, പി. ശങ്കുണ്ണിമേനോൻ കുറിക്കുന്നു. പാച്ചുമൂത്തത്തിന്റെ തിരുവിതാംകൂർ ചരിത്രത്തിൽ മേൽപറഞ്ഞ സംഭവം അന്നത്തെ ചെങ്ങന്നൂർ ജില്ലയിലെ ബുദ്ധനൂരിലാണ് നടന്നതെന്നും കായംകുളത്ത് നിന്നുള്ള കശ്മലന്മാരാണ് ആക്രമണം നടത്തിയതെന്നും പി. ശങ്കുണ്ണിമേനോന്റെ ചരിത്രവിവരണത്തിന് വിരുദ്ധമായും അക്രമികളെ സംരക്ഷിച്ച കിളിമാനൂരിലെ തമ്പുരാൻ രാജ്ഞിയുടെ ഭർത്താവാണെന്നും രേഖപ്പെടുത്തിയിരിക്കുന്നു. വി. നാഗമയ്യ, പി.ശങ്കുണ്ണിമേനോന്റെ വിവരണത്തെ പിന്തുണയ്ക്കുകയും കിളിമാനൂരിലെ കേരളവർമ്മ കോയിത്തമ്പുരാനെ രാജ്ഞിയുടെ പതിയായി പരാമർശിക്കുകയും ചെയ്യുന്നു. ടി. കെ. വേലുപിള്ള, പാച്ചുമുത്തത്തിന്റെ പ്രസ്താവനകളെ പിന്തുണയ്ക്കുകയും പി. ശങ്കുണ്ണിമേനോന്റെ വിവരണത്തെ അപലപിക്കുകയും ചെയ്യുന്നുത് ബ്രിട്ടീഷ് രേഖകളായ ലെറ്റേഴ്സ് ടു തെലിച്ചേരിയിൽ സംഭവത്തെക്കുറിച്ചുള്ള പരാമർശങ്ങൾ മനഃപൂർവം ഒഴിവാക്കിക്കൊണ്ടുള്ള അവധാനോദ്ദേശ്യത്തോടെയാണെന്ന് ഡോ. എ. പി. ഇബ്രാഹിംകുഞ്ഞ് ചൂണ്ടിക്കാണിക്കുന്നു.
തമ്പി സഹോദരന്മാരുടെ രാജ്യാവകാശവാദം
രാമവർമ്മ രാജാവിന്റെ അവസാന കാലത്ത് തമ്പി സഹോദരന്മാർ, അവർ നിലവിലെ രാജാവിന്റെ നേർവംശ പിൻഗാമികളായിരുന്നതിനാൽ വേണാടിന്റെ സിംഹാസനത്തിന് അവകാശവാദം ഉന്നയിച്ചുവെന്ന ഐതിഹ്യം ഡോ. ​​എ. പി. ഇബ്രാഹിംകുഞ്ഞ് പരാമർശിക്കുന്നു, ഇത് നിലവിലെ രാജാവിന്റെ സ്വസ്രീയൻ അവകാശിയാകുന്ന ഭിന്നശാഖാ ദായക്രമം അനുവർത്തിച്ചിരുന്ന വേണാട്ടിലെ ആചാരങ്ങൾക്ക് വിരുദ്ധമായിരുന്നു രാമവർമ്മ തന്റെ ജീവിതപങ്കാളിയായ അഭിരാമയോട് അവർക്കുണ്ടാകുന്ന മക്കളെ വേണാടിന്റെ അനന്തരവകാശികളാക്കാമെന്ന് വാഗ്ദാനം ചെയ്തതായി ഒരു ഐതിഹ്യമുണ്ടെന്ന് പി. കെ. പരമേശ്വരൻ നായർ പ്രസ്താവിക്കുന്നുണ്ടെങ്കിലും; രാമവർമ്മ, തന്റെ ജീവിതപങ്കാളിയുമായുള്ള ബന്ധത്തിന്റെ ആദ്യ നാളുകളിൽ രാജാവോ സിംഹാസനത്തിന്റെ അടുത്ത അവകാശിയോ ആയിരുന്നില്ലെന്നതുകൊണ്ടും, അദ്ദേഹത്തിന്റെ ജീവിതകാലത്തിന്റെ അവസാന അഞ്ചു വർഷങ്ങൾ മാത്രമാണ് അദ്ദേഹം രാജ്യം ഭരിച്ചിരുന്നെന്നതുകൊണ്ടും മുകളിൽ പറഞ്ഞ ഐതിഹ്യ വിവരണം സാധുവല്ലെന്ന് ഡോ. പി. വേണുഗോപാലൻ പറയുന്നു. സിംഹാസനത്തിനായി അവകാശവാദം ഉന്നയിക്കാൻ, തമ്പി സഹോദരന്മാരെ സാമന്തന്മാരും പ്രഭുക്കന്മാരും എട്ടുവീട്ടിൽ പിള്ളമാരും മാടമ്പിമാരും ചേർന്ന് പ്രേരിപ്പിച്ചതായി പി.ശങ്കുണ്ണിമേനോനും വി.നാഗമയ്യയും രേഖപ്പെടുത്തുന്നു. മാർത്താണ്ഡവർമ്മയുടെ സ്ഥാനാരോഹണത്തെത്തുടർന്ന് രാജപദവികളിൽ നിന്ന് തരംതാഴ്ന്നതായി തോന്നിയ തമ്പി സഹോദരന്മാരുടെ അതൃപ്തി, മാടമ്പിമാരും എട്ടുവീട്ടിൽപിള്ളമാരും വളർത്തി പ്രകോപിച്ചതിനാൽ തമ്പിമാർ അവകാശവാദം ഉന്നയിച്ചതായി ദിവാൻ നാണുപിള്ള കുറിക്കുന്നു. മരുമക്കത്തായം എന്ന ആചാരത്തിന് എതിരായാണ് തമ്പി സഹോദരന്മാർ സിംഹാസനം പിടിച്ചെടുക്കാൻ ശ്രമിച്ചതെന്ന് ടി. കെ. വേലുപ്പിള്ള അഭിപ്രായപ്പെടുന്നു. രാമവർമ്മയുടെ വിയോഗത്തിനുശേഷമാണ് മേൽപ്പറഞ്ഞ അവകാശവാദവും തർക്കവും ഉണ്ടായതെങ്കിലും, രാജാവിന് അസുഖം വരുന്നതിന് വളരെ മുമ്പുതന്നെ തമ്പി സഹോദരന്മാരുടെ ഗൂഢാലോചന ആരംഭിച്ചതായും പത്മനാഭൻതമ്പിയും സുന്ദരയ്യനും മാർത്താണ്ഡവർമ്മയെ പിന്തുടർച്ചാവകാശത്തിൽ നിന്ന് ഒഴിവാക്കാൻ പദ്ധതികൾ തയ്യാറാക്കിയതായും നോവലിൽ അവതരിപ്പിക്കുന്നു. രാമവർമ്മ രാജാവിന്റെ കാലശേഷം പത്മനാഭൻതമ്പിയെ രാജാവാക്കാമെന്ന് എട്ടുവീട്ടിൽപിള്ളമാർ ഉറപ്പ് നൽകുന്നതായി നോവലിൽ പരാമർശിക്കുന്നുണ്ട്. നോവലിൽ, മക്കത്തായം ഊന്നിപ്പറഞ്ഞാൽ തന്റെ അനുജനായ രാമൻതമ്പി പിണങ്ങുമെന്ന ആശങ്ക പത്മനാഭൻതമ്പി സുന്ദരയ്യനോട് ഉന്നയിക്കുന്നുമുണ്ട്.
അന്യദേശ ശക്തികളുമായി തമ്പി സഹോദരന്മാരുടെ സഖ്യം
വേണാട്ടിൽ നിലനിന്നിരുന്ന ആചാരത്തിനെതിരായി തമ്പി സഹോദരന്മാർ ഉന്നയിച്ച അവകാശവാദം, മാർത്താണ്ഡവർമ്മയെ നേരിടാൻ വിദേശശക്തികളുടെ സഹായം തേടാൻ അവരെ പ്രേരിപ്പിച്ചു. പി. ശങ്കുണ്ണിമേനോന്റെ അഭിപ്രായമനുസരിച്ച്, മൂത്ത സഹോദരനായ പപ്പു തമ്പി കൊല്ലവർഷം 905 (1730)-ൽ പാണ്ഡ്യൻ ഗവർണറിൽ നിന്ന് സഹായം അഭ്യർഥിക്കുവാൻ തിരുച്ചിറപ്പള്ളിയിലേക്ക് പോയി. 1729-ൽ പാണ്ഡ്യൻ ഗവർണറുടെ സഹായം തേടി തമ്പി സഹോദരന്മാർ ഇരുവരും ഒരുമിച്ച് തിരുച്ചിറപ്പള്ളിയിലേക്ക് പോയതായി വി. നാഗമയ്യ കുറിക്കുന്നു. ദിവാൻ നാണുപിള്ളയുടെ അഭിപ്രായത്തിൽ, തമ്പി സഹോദരന്മാരിൽ ഒരാൾ മാത്രമാണ് കൊല്ലവർഷം 905 (1729-1730)-ൽ തിരുച്ചിറപ്പള്ളിയിലേക്ക് പോയത്. കൊല്ലവർഷം 905-ൽ തമ്പി സഹോദരന്മാർ ഒരു വിദേശ കൂലിപ്പടയാളിസംഘത്തിന്റെ സേവനം ഉറപ്പാക്കിയതായി ടി. കെ. വേലുപ്പിള്ള പരാമർശിക്കുന്നുണ്ട്. നോവലിൽ, ഇളയ സഹോദരനായ രാമൻതമ്പി കൊല്ലവർഷം 903-ൽ അധിക സേനയെ ഏർപ്പാടാക്കാൻ നാഞ്ചിനാട്ടിലേക്ക് പോകുന്നു.
തമ്പി സഹോദരന്മാരുടെ ഭരണ അട്ടിമറി ശ്രമം
പാണ്ഡ്യൻ ഗവർണറിൽ നിന്ന് തമ്പി സഹോദരന്മാർക്ക് സഹായമായി അഴകപ്പ മുതലിയാരുടെ കീഴിൽ വിദേശ സംഘം എത്തിയപ്പോൾ, നാഞ്ചിനാട് പാളയത്തിൽ സേനയെ അണിനിരത്താൻ തമ്പി സഹോദരന്മാർ അവരോടൊപ്പം ചേരുന്നു; ഇതിനിടയിൽ മാർത്താണ്ഡവർമ്മ കൽക്കുളത്ത് ആവശ്യമായ പ്രധിരോധസേനയെ അണിനിരത്താൻ ശ്രമിച്ചെങ്കിലും, തമ്പിമാരുടെയും സംഘത്തിന്റെ ആളുകളെയും നേരിടാൻ വേണ്ടത്ര സൈന്യം ഇല്ലാതിരുന്നതിനാൽ, മാർത്താണ്ഡവർമ്മ അഴകപ്പ മുതലിയാരുടെ, ഉപസേനാപതിയായ കണിമിയാവ്, പടനായകനായ കപാലിപ്പാറ സൊക്കലിംഗം പിള്ള എന്നിവരുമായി ചർച്ച നടത്തി, കൊല്ലത്തെ പേരകത്താവഴിയിലേക്ക് പോകുവാൻ കൽക്കുളം കോട്ടയിൽ നിന്ന് അകമ്പടിയോടെ നെയ്യാറ്റിൻകര വരെ ഒരു സുരക്ഷ ഉറപ്പാക്കി പുറപ്പെടുന്നു; യാത്രാമധ്യേ, ഇളയത്തമ്പുരാൻ കാർത്തിക തിരുനാൾ രാമവർമ്മയും അമ്മത്തമ്പുരാട്ടിയും പുത്തൻകോട്ടയിൽ ഉണ്ടെന്ന് മനസ്സിലാക്കി കുടമൺപിള്ള, കരക്കുളത്തുപ്പിള്ള, വഞ്ചിക്കൂട്ടത്തുപ്പിള്ള എന്നിവരുടെ നേതൃത്വത്തിലുള്ള സംഘം ആക്രമിക്കാനൊരുങ്ങുകയാണെന്നറിഞ്ഞ് മാർത്താണ്ഡവർമ്മ പുത്തൻകോട്ടയിലെത്തി ഇരുവരെയും ആറ്റിങ്ങലിലേക്ക് മാറ്റി കൊല്ലത്തേക്ക് പോകുന്നു. അതിനിടെ, അഴകപ്പ മുതലിയാരുടെയും തമ്പി സഹോദരന്മാരുടെയും നേതൃത്വത്തിലുള്ള സംഘം കൽക്കുളത്തു നിന്ന് തിരുവനന്തപുരത്തേക്ക് പുറപ്പെട്ട് ശ്രീപത്മനാഭ സ്വാമി ക്ഷേത്രത്തിലെ ഭണ്ഡാരം കൈവശപ്പെടുത്താൻ ശ്രമിക്കുകയും, എന്നാൽ വഞ്ചിക്കൂട്ടത്തുപിള്ള ചുമതലപ്പെയേൽപിച്ച നാട്ടുകാരുടെ പ്രതിഷേധം മൂലം പദ്ധതി പരാജയപ്പെടുകയും തമ്പി സഹോദരങ്ങൾ സംഘത്തെ പിൻവലിക്കുകയും, അഴകപ്പ മുതലിയാറും സൈന്യവും കിഴക്കൻ പ്രവിശ്യകളിലേക്ക് പോകുകയും ഉണ്ടായി. മതിലകം രേഖകളിൽ, രാമവർമ്മ രാജാവിന്റെ വിയോഗത്തിന് ഒരു വർഷത്തിനുശേഷം കൊല്ലവർഷം 905-ൽ നടന്നതായാണ് മേൽപ്പറഞ്ഞ സംഭവങ്ങളുടെ വിവരണം നൽകിയിരിക്കുന്നത്. നാഞ്ചിനാട്ടിൽ നിന്നുള്ള സേനയെ രാമൻ തമ്പി നയിക്കുന്നതായി നോവലിൽ അവതരിപ്പിച്ചിരിക്കുന്നു. തമ്പി സഹോദരന്മാരും എട്ടുവീട്ടിൽപിള്ളമാരും ചേർന്ന് കൊട്ടാരം ഉപരോധിക്കാനും യുവരാജാവിനെ വധിക്കാനും പദ്ധതിയിടുന്നു, എന്നാൽ ഇളയത്തമ്പുരാനെയും അമ്മത്തമ്പുരാട്ടിയെയും സുരക്ഷിത സ്ഥാനത്തേക്ക് മാറ്റാൻ തുണയ്ക്കുന്ന സുഭദ്രയുടെ തക്കസമയത്തുള്ള സൂചന ലഭിച്ചതിനാൽ മാർത്താണ്ഡവർമ്മ അട്ടിമറിയിൽ നിന്ന് രക്ഷപ്പെടുന്നു. തമ്പി സഹോദരന്മാരുടെയും എട്ടുവീട്ടിൽപിള്ളമാരുടെയും നേതൃത്വത്തിലുള്ള സംഘം മാർത്താണ്ഡവർമ്മയെയും ചെറിയ ഇളയത്തമ്പുരാനെയും കണ്ടെത്തുന്നതിൽ പരാജയപ്പെടുന്നതിനാൽ അവർ മണക്കാട്ടേക്ക് പോകുന്നു. രാമവർമ്മ രാജാവിന്റെ വിയോഗത്തിന് അഞ്ചു ദിവസത്തിന് ശേഷം നടന്നതായാണ് ഈ സംഭവങ്ങൾ നോവലിൽ അവതരിപ്പിച്ചിരിക്കുന്നത്.
മാർത്താണ്ഡവർമ്മയുടെ സ്ഥാനാരോഹണം
കൊല്ലവർഷം 904 (1729)-ൽ മാർത്താണ്ഡവർമ്മ സിംഹാസനാരോഹിതനായി എന്ന് പി. ശങ്കുണ്ണിമേനോനും വി. നാഗമയ്യയും രേഖപ്പെടുത്തുന്നു. കൊല്ലവർഷം 904-ൽ (1729) ആഩി (ജൂൺ-ജൂലൈ അല്ലെങ്കിൽ മിഥുനം) മാസത്തിലോ അതിനുമുമ്പോ നടന്ന മാർത്താണ്ഡവർമ്മയുടെ സ്ഥാനാരോഹണത്തെ മതിലകം രേഖകൾ സൂചിപ്പിക്കുന്നു. കൊല്ലവർഷം 905-ൽ മാർത്താണ്ഡവർമ്മയുടെ ഭരണം ആരംഭിച്ചതായി ടി. കെ. വേലുപ്പിള്ള പരാമർശിക്കുന്നു. കൊല്ലവർഷം 905-ലാണ് സ്ഥാനാരോഹണം നടന്നതെന്ന് എ. പി. ഇബ്രാഹിംകുഞ്ഞ് പരാമർശിക്കുന്നു. കൊല്ലവർഷം 904-ൽ രാമവർമ്മ രാജാവിന്റെ മരണാനന്തരം രണ്ടാഴ്ചകൾക്കുശേഷം മാർത്താണ്ഡവർമ്മ സിംഹാസനാരോഹിതനായെന്നണ് നോവലിൽ കുറിച്ചിരിക്കുന്നത്.
രാമവർമ്മ മഹാരാജാവിന്റെ അനാരോഗ്യവും നിര്യാണവും
പി. ശങ്കുണ്ണിമേനോന്റെ അഭിപ്രായത്തിൽ, കൊല്ലവർഷം 903-ൽ (1728) രാമവർമ്മ രാജാവ് ഹ്രസ്വ രോഗത്താൽ മരിമടഞ്ഞു. രാമവർമ്മ രാജാവ് മരിച്ചത് 1728-ൽ ആണെന്ന് വി. നാഗമയ്യയും കുറിക്കുന്നു. ഡോ. എ.പി. ഇബ്രാഹിംകുഞ്ഞ്, മതിലകം രേഖകളെ പരാമർശിച്ച് കൊല്ലവർഷം 904-ൽ (ജനുവരി 1729) രാമവർമ്മ രാജാവ് മരിച്ചതായി പരാമർശിക്കുന്നു. നോവലിൽ, കൊല്ലവർഷം 903-ലെ രാമവർമ്മ രാജാവ് അസുഖം മൂലം കിടപ്പിലാവുകയും കഥയ്ക്കിടയിൽ മരിക്കുകയും ചെയ്യുന്നു. പ്രൊഫ. എൻ. കൃഷ്ണപിള്ളയും പ്രൊഫ. വി. ആനന്ദക്കുട്ടൻ നായരും പറയുന്നതനുസരിച്ച്, നോവലിൽ പരാമർശിച്ചിരിക്കുന്ന രാമവർമ്മ രാജാവിന്റെ വിയോഗം കൊല്ലവർഷം 904-ലെ കാലഘട്ടത്തിലാണ്.
ആറുമുഖംപിള്ളയുടെ തടവ്
രാമവർമ്മ രാജാവുമായുള്ള കരാർ പ്രകാരം തൃക്കണാംകുടിയിൽ, പാളയമിട്ട വിദേശ സൈന്യത്തിനുള്ള പണം കുടിശ്ശികയായതിനാൽ, ഒരിക്കൽ അറുമുഖംപിള്ള ദളവ അവിടെ തടവിലാക്കപ്പെട്ടു. കോട്ടാറിലെ വ്യാപാരികൾ മുഖേന ആവശ്യമായ പണമടച്ചെങ്കിലും, ആദ്യം ദളവയെ മോചിപ്പിച്ചില്ല, പിന്നെ അന്നത്തെ സർവ്വസേനാപതിയായ കുമാരസ്വാമിപിള്ള മുഖാന്തരമാണ് മോചനം നടന്നത്. പി. ശങ്കുണ്ണിമേനോൻ, ടി. കെ.വേലുപ്പിള്ള എന്നിവരുടെ അഭിപ്രായത്തിൽ മാർത്താണ്ഡവർമ്മയുടെ സ്ഥാനാരോഹണത്തിനു ശേഷമാണ് തടങ്കലും മോചനവും നടന്നത്. നോവലിൽ, അറുമുഖംപിള്ളയെ മധുരപ്പട ഭൂതപാണ്ടിയിൽ തടഞ്ഞുവയ്ക്കുകയും കോട്ടാറിൽ നിന്നുള്ള വായ്പകൾ വഴി സാധ്യമായ പണം കൊടുക്കുകയും ചെയ്യുന്നു; അറുമുഖംപിള്ളയുടെ മോചനം സാധ്യമാക്കുവാനുള്ള ആവശ്യമായ ബാക്കി തുക സുഭദ്ര മാർത്താണ്ഡവർമ്മയ്ക്ക് സ്ഥാനാരോഹണത്തിനുമുമ്പ് ഏർപ്പാടാക്കി കൊടുക്കുകയും ചെയ്യുന്നു.
ദേശിങ്ങനാട് അധീനത്തിലായത്
ദേശിങ്ങനാട് രാജാവ് വേണാടിന്റെ കീഴിലായിരുന്ന കല്ലടയുടെ കിഴക്ക് ഭാഗങ്ങൾ ആക്രമിച്ച് കീഴടക്കിയതിനാലാണ് മാർത്താണ്ഡവർമ്മ കൊല്ലവർഷം 906-ൽ ദേശിങ്ങനാട്ടിലേക്ക് പടയോട്ടം നടത്തിയത്. നോവലിൽ, അനന്തപത്മനാഭൻ മുഖ്യ സംരക്ഷകനായി, മാർത്താണ്ഡവർമ്മ രാജാവിന്റെ നേരിട്ടുള്ള പങ്കാളിത്തത്തോടെ കൊല്ലവർഷം 906-ൽ നടന്നതായി ദേശിങ്ങനാട് കീഴടക്കലിനെ പരാമർശിക്കുന്നു.
മറ്റു സംഭവങ്ങൾ
വരുംകാല സംഭവവിവരണമെന്ന കണക്ക് മാർത്താണ്ഡവർമ്മയുടെ കൂട്ടാളികളാൽ പത്മനാഭൻ തമ്പി വധിക്കപ്പെടുന്നതായി നോവലിന്റെ ആദ്യപതിപ്പിൽ പരാമർശിച്ചിരുന്നത് തുടർന്നുള്ള പതിപ്പുകളിൽ നിന്ന് നീക്കം ചെയ്തിരിക്കുന്നു. മാർത്താണ്ഡവർമ്മയുടെ കാവൽക്കാരാൽ നാഗർകോവിൽ കൊട്ടാരത്തിൽ പപ്പു തമ്പി വധിക്കപ്പെട്ടത്, കൊല്ലവർഷം 908-ൽ നടന്നതായി പി. ശങ്കുണ്ണിമേനോൻ രേഖപ്പെടുത്തുമ്പോൾ, 1732-ൽ ശ്രീപത്മനാഭസ്വാമി ക്ഷേത്രത്തിലെ ആറാട്ടുത്സവാനന്തരം ചില മാസങ്ങൾക്കു ശേഷം നടന്നതായി വി. നാഗമയ്യയും രേഖപ്പെടുത്തുന്നു. പി. ശങ്കുണ്ണിമേനോന്റെയും വി.നാഗമയ്യയുടെയും അഭിപ്രായത്തിൽ ഉമയമ്മ റാണിയുടെ സന്തതികളായ അഞ്ച് രാജകുമാരന്മാരെ മാടമ്പിമാർ കൊലപ്പെടുത്തിയെന്ന കളിപ്പാൻകുളം സംഭവത്തെ ശങ്കുണ്ണിമേനോനെ ഉദ്ധരിച്ചാണ് നോവലിൽ പരാമർശിക്കുന്നത്. ഉമയമ്മ റാണിക്ക് കുട്ടികളുണ്ടായിരുന്നില്ലെന്ന് ടി. കെ. വേലുപ്പിള്ള ചൂണ്ടിക്കാട്ടുന്നു. നോവലിൽ, ഉമയമ്മ റാണിയെ കുറിച്ച് പരാമർശിക്കാതെ അഞ്ച് രാജകുമാരന്മാരുടെ കൂട്ടക്കൊല മാത്രമായി കളിപ്പാൻകുളം ദുരന്തത്തെ പരാമർശിക്കുന്നു, എന്നാൽ സംഭവത്തിൽ രാമനാമഠത്തിൽ പിള്ളയുടെ പങ്കാളിത്തം പരാമർശിക്കുന്നുണ്ട്. നോവലിൽ, ഒരു മുകിലന്റെ ആക്രമണത്തെയും തുടർന്ന് ശിശ്നാഗ്രചർമ്മപരിച്ഛേദനയ്ക്ക് ശേഷം ഏതാനും കുടുംബങ്ങൾ മുഹമ്മദീയരായി പരിവർത്തനം ചെയ്യപ്പെട്ടുവെന്നും പരാമർശിക്കുന്നു; കൊല്ലവർഷം 853-855 കാലഘട്ടത്തിൽ വേണാടിന്റെ ചില ഭാഗങ്ങൾ മുകിലൻ കീഴടക്കിയതും തുടർന്ന് നായർ കുടുംബാംഗങ്ങളെ ശിശ്നാഗ്രചർമ്മ പരിച്ഛേദനയും ഇസ്‌ലാമിലേക്ക് മതപരിവർത്തനവും നടത്തിയതും ഇത് സൂചിപ്പിക്കുന്നു.
ഉണ്ണി കേരളവർമ്മയുടെ കാലത്ത് (കൊല്ലവർഷം 806–823) സൈന്യാധിപനായിരുന്ന ഇരവിക്കുട്ടിപ്പിള്ളയുടെ ദുരന്തത്തെക്കുറിച്ച് നോവലിൽ പരാമർശമുണ്ട്. അശുഭസൂചനകൾ അവഗണിച്ച് അദ്ദേഹം നയിച്ച യുദ്ധത്തിൽ തിരുമലനായ്ക്കന്റെ സൈന്യത്താൽ ഇരവിക്കുട്ടിപ്പിള്ള കൊല്ലപ്പെട്ടു. നോവലിൽ, സംരക്ഷണത്തിനായി കേരളത്തിലെ താഴ്വാരങ്ങളിൽ ഇരുപത്തിനാലു ശാസ്താക്കന്മാരെ (ശാസ്താവിന്റെ ദൈവിക ഭാവങ്ങളുള്ള ദേവതകൾ) സ്ഥാപിച്ചതിനെ കഴക്കൂട്ടത്തുപിള്ള പരാമർശിക്കുന്നുണ്ട്, ഇത് കേരളത്തിലെ വിവിധ സ്ഥലങ്ങളിൽ ശാസ്താവിന്റെ പ്രതിഷ്ഠ നടത്തിയ പരശുരാമനെക്കുറിച്ചുള്ള ഐതിഹ്യത്തെ സൂചിപ്പിക്കുന്നു.
വേണാട് രാജ്യം
നോവലിലെ സംഭവങ്ങൾ നടക്കുന്ന രാജ്യമാണ് വേണാട്; നോവലിൽ രാമവർമ്മ രാജാവിനെ വേണാട്ടധിപൻ എന്നാണ് വിശേഷിപ്പിക്കുന്നത്. നോവലിൽ പരാമർശിക്കുന്ന വേണാടിന്റെ മേഖലകൾ താഴെ പറയുന്നവയാണ്.
ചികിത്സാസമ്പ്രദായം
ഇന്ത്യയിലെ പരമ്പരാഗത വൈദ്യശാസ്ത്രത്തിന്റെയും യുനാനി വൈദ്യത്തിന്റെയും സമ്പ്രദായങ്ങൾ കഥയുടെ കാലഘട്ടത്തിൽ വേണാട്ടിൽ നിലനിന്നിരുന്നുവെന്ന് നോവൽ അവതരിപ്പിക്കുന്നു.
മതാധിഷ്‌ഠം
മതപരമായ പരാമർശങ്ങളിൽ, ഹാക്കിമിനെക്കുറിച്ച് വിവരിക്കുമ്പോൾ ഇസ്ലാമിലെ ഏകദൈവപ്രത്യയശാസ്ത്രത്തെ കുറിച്ചും, പാറുക്കുട്ടിയുടെ ചര്യകളെ വിവരിക്കുമ്പോൾ ഹിന്ദുമതാചാരങ്ങളായ തിങ്കളാഴ്ചവ്രതം രാമായണ പാരായണം എന്നിവയെക്കുറിച്ചും ഉണ്ട്. മാർത്താണ്ഡവർമ്മയെ മോശയുടെ ഇസ്ലാമിക തതുല്യനായ മൂസായോടും, ഷംസുഡീന്റെ ബുദ്ധിയെ ഹവ്വായുടെ ഇസ്ലാമിക തതുല്യയായ ഒവ്വായുടെ പിശാചിനാൽ സ്വാധീനിക്കപ്പെട്ട മനസ്സുമായും, ഹാക്കിം താരതമ്യം ചെയ്യുന്നു. ഹാക്കിമിന്റെ പ്രസ്താവനകളെ പറ്റി കുറിക്കുമ്പോൾ ഖുർആൻ പരാമർശിക്കപ്പെടുന്നുണ്ട്. പരിക്കേറ്റ ഷംസുഡീനെ സുലൈഖ പരിചരിച്ചത് പ്രവാചകനായ മുഹമ്മദ് നബിയുടെ തത്ത്വങ്ങൾ പിന്തുടരുന്നതിനാലെന്ന് നുറഡീൻ അഭിപ്രായപ്പെടുന്നുമുണ്ട്.
പോകിമോൻ ഗോ
നിയൻറ്റിക് സോഫ്ട്‍വെയർ ഡെവെലപിങ് കമ്പനി നിർമ്മിച്ച ഒരു മൊബൈൽ ഗെയിം ആണ് പോകിമോൻ ഗോ.
മാർത്താണ്ഡവർമ്മ നോവലിലുള്ള സൂചകങ്ങളുടെ പട്ടിക
അതീന്ദ്രിയത്വം
നോവലിൽ പരാമർശിക്കുന്ന അതീന്ദ്രിയപ്രയോഗങ്ങൾ താഴെകൊടുത്തിരിക്കുന്നവയാണ്.
പോകിമോൻ ഗോ
കളിക്കുന്ന വിധം
ലോഗിൻ ചെയ്ത ശേഷം കളിക്കാർ അവരുടെ അവതാർ ഉണ്ടാക്കുന്നു. ഇവിടെ അവതാറിന്റെ മുടി, തൊലി കണ്ണിന്റെ നിറം വസ്ത്രങ്ങൾ തുടങ്ങിയവ കളിക്കാർക്ക് തിരഞ്ഞെടുക്കാം.
മാർത്താണ്ഡവർമ്മ നോവലിലുള്ള സൂചകങ്ങളുടെ പട്ടിക
ഭാഷാപ്രയോഗങ്ങൾ
മലയാളം, തമിഴ്, ഹിന്ദുസ്ഥാനി എന്നീ ഭാഷകളെക്കുറിച്ച് നോവലിൽ എടുത്തു പറയുന്നു, ഇവയിൽ ആദ്യത്തേതായ മലയാളം പ്രാഥമികമായി തമിഴ്, സംസ്കൃതം, ഇംഗ്ലീഷ്, ഹിന്ദുസ്ഥാനി, പേർഷ്യൻ എന്നീ ഭാഷകളിൽ നിന്ന് സ്വീകരിച്ച പദങ്ങളോടുകൂടിയ ആഖ്യാനത്തിന് പ്രയോഗിക്കുന്നതിൽ മൂലഭദ്രിയിലുള്ള ഒരു ചെറു സംഭാഷണവും ഉണ്ട്.
പോകിമോൻ ഗോ
അവലംബം
വർഗ്ഗം:PSP Games വർഗ്ഗം:മൊബൈൽ കളികൾ വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) കളികൾ
മാർത്താണ്ഡവർമ്മ നോവലിലുള്ള സൂചകങ്ങളുടെ പട്ടിക
സന്ദിഗ്‌ദ്ധാർത്ഥപ്രയോഗം
നോവലിൽ നാഴിക എന്ന പദം സമയദൈർഖ്യത്തിനുള്ള ഏകകമായും ദൂര-അളവിനുള്ള ഏകകമായും സന്ദിഗ്‌ദ്ധാർത്ഥമാനത്തിൽ പ്രയോഗിച്ചിരിക്കുന്നു. സമയദൈർഖ്യ ഏകകം എന്ന നിലയിൽ 1 നാഴിക1 എന്നത് 1 ഘടി അളവിനും, 24 മിനിറ്റളവിനും സമാനമാണ്. ദൂര-അളവ് ഏകകം എന്ന നിലയിൽ നാഴിക2 എന്നത് പ്രാചീന കേരളത്തിന്റെ വിവിധ ഭാഗങ്ങളിൽ വ്യത്യസ്ത അളവുകോലുകളായി നിലനിന്നിരുന്ന അളവുമാനമാണ്. ഡോ. എ. സി. വാസു ഈ അളവുമാനത്തിന്റെ രണ്ടു വകഭേദങ്ങൾ ഉദ്ധരിക്കുന്നു, അവയിൽ ആദ്യത്തേതായ "പ്രാദേശിക രീതി" പ്രകാരം1 നാഴിക എന്നത് 1.828 കിലോമീറ്ററുകൾക്ക് സമമാണ്, രണ്ടാമത്തേതായ "കൊച്ചിൻ സർവ്വേ രീതി" പ്രകാരം 1 നാഴിക എന്നത് 914.4 മീറ്ററുകൾക്ക് തുല്യമാണ്. ''സി. വി. വ്യാഖ്യാനകോശം'' പ്രകാരം 1 നാഴിക ഏകദേശം 1.5 കിലോമീറ്ററുകൾ എന്നാണ്.
സംസ്കൃതം
സംസ്കൃത പദങ്ങൾ നോവലിൽ ധാരാളമായി ഉപയോഗിച്ചിട്ടുണ്ട്, അവയിൽ ചിലത്, ചേതോഹരം, സംസർഗ്ഗം, സ്കന്ധ, സ്ഥൗല്യം, ശിരഃകമ്പനമന്ദസ്മിതാദികൾ, സോമവാരവ്രതം, അർദ്ധോന്മീലിതം, ഖാദ്യപേയലേഹ്യഭോജ്യ, തേജഃപുഞ്ജം, അളിവൃന്ദനിർമ്മിതം, താരുണ്യാരംഭം എന്നിവയാണ്. പരിഷ്കരിച്ച പതിപ്പിൽ ചില സംസ്കൃത പ്രയോഗങ്ങൾ മാറ്റിയതായി ഡോ. പി. വേണുഗോപാലൻ കുറിക്കുന്നു.
തമിഴ്
സുന്ദരയ്യൻ, ഭ്രാന്തൻ ചാന്നൻ, മറ്റു ചാന്നാർ കഥാപാത്രങ്ങൾ എന്നിവർ ഉൾപ്പെടുന്ന സംഭാഷണങ്ങളിൽ തമിഴ് വ്യാപകമായി ഉപയോഗിക്കപ്പെടുന്നു. ശങ്കു ആശാൻ, അനന്തം, മാങ്കോയിക്കൽ കുറുപ്പ് എന്നിവരുടെ പ്രസ്താവനകളിലും ആഖ്യാനങ്ങളിലും തമിഴ് വാക്കുകളും പ്രത്യയങ്ങളും ഉപയോഗിച്ചിട്ടുണ്ട്, അവയിൽ നോവലിന്റെ ആദ്യ പതിപ്പിലെ നായകി എന്ന തമിഴ് പദം പരിഷ്കരിച്ച പതിപ്പിൽ നായിക എന്ന് അനുവർത്തന പദമായി മാറ്റിയിരിക്കുന്നു. നോവലിൽ ബീറാം ഖാൻ സുഭദ്രയുടെ ദാസനോട് തമിഴിൽ സംസാരിക്കുന്നതായി പരാമർശമുണ്ട്.
ഹിന്ദുസ്ഥാനി
പഠാണിപ്പാളയത്തിലുള്ളവർ ഹിന്ദുസ്ഥാനിയിലാണ് സംസാരിക്കുന്നതെന്ന് നോവലിൽ പറയുന്നു. അനന്തപത്മനാഭൻ മാങ്കോയിക്കൽ കുറുപ്പിനെ ഹിന്ദുസ്ഥാനി ഭാഷ പഠിക്കാൻ സഹായിക്കുന്നു, ചെമ്പകശ്ശേരിയിലെ തടവറയിൽ പാറുക്കുട്ടിയെയും അമ്മയെയും അഭിമുഖീകരിക്കുമ്പോൾ ഇരുവരും ഹിന്ദുസ്ഥാനിയിൽ സംഭാഷണം നടത്തുന്നു. സുന്ദരയ്യനും ഹിന്ദുസ്ഥാനി അറിയാമെന്ന് നോവലിൽ പരാമർശിക്കുന്നു, ബീറാം ഖാനുമായി യുദ്ധം ചെയ്യുമ്പോൾ സുന്ദരയ്യൻ ഹിന്ദുസ്ഥാനിയിൽ അലറുന്നുണ്ട്. നോവലിൽ, സുഭദ്രയോട് സംസാരിക്കുമ്പോൾ, അനന്തം എനാം എന്ന വാക്ക് ഉപയോഗിക്കുന്നു, ഇത് ഹിന്ദുസ്ഥാനി പദമായ ഇനാം എന്നതിൽ നിന്ന് രൂപപ്പെടുത്തിയതാണ്. ഹിന്ദുസ്ഥാനി രൂപാന്തരപദ പ്രയോഗങ്ങളിൽ ചിലതായ ചൈത്താൻ, ബഹദൂർ, ഹുക്ക, എന്നിവയ്ക്കു പുറമെ കിങ്കാബ് എന്നൊരു മിശ്രപദരൂപാന്തരവും സ്വർണ്ണം, വെള്ളി ചിത്രപ്പണികളുള്ള പട്ടാംബരം കുറിക്കാൻ ഉപയോഗിക്കുന്നു.
പേർഷ്യൻ
നോവലിൽ ഹാക്കിം മാങ്കോയിക്കൽ കുറുപ്പിനെ സാഹേബ് എന്നു വിശേഷിപ്പിക്കുന്നു. പഠാണിപ്പാളയത്തിൽ ഉപയോഗിക്കുന്ന പാനീയങ്ങൾക്ക് ഷർബത്ത് എന്ന പദം പ്രയോഗിച്ചിരിക്കുന്നു. തിരുമുഖത്തുപ്പിള്ള ധരിച്ചിരിക്കുന്ന പുറംമേലങ്കിയായ തുണിയെ കുറിക്കാൻ പേർഷ്യൻ, ഇംഗ്ലീഷ് പദങ്ങളുടെ സമ്മിശ്രമെന്ന കണക്കായ സാൽവ എന്ന പദം ഉപയോഗിച്ചിരിക്കുന്നു.
ഇംഗ്ലീഷ്
ഇംഗ്ലീഷ് പദങ്ങളെ അടിസ്ഥാനമാക്കിയുള്ള റോഡുകൾ, റിപ്പോർട്ടു എന്നീ വാക്കുകൾക്കു പുറമെ, പാറുക്കുട്ടിയുടെ മുറിയുടെ വാതിൽക്കൽ ചെമ്പകശ്ശേരി മൂത്ത പിള്ളയുടെ നിൽപിനെ പരാമർശിക്കുമ്പോൾ പ്രാചീന ആംഗലേയ പദപ്രയോഗത്തിൽ നിന്ന് രൂപാന്തരപ്പെട്ടതുമായ ഗാട്ട് എന്ന പദം പ്രയോഗിച്ചിരിക്കുന്നു.
മൂലഭദ്രി
നോവലിൽ, മാർത്താണ്ഡവർമ്മയും പരമേശ്വരൻപിള്ളയും മാങ്കോയിക്കൽ കുറുപ്പിന്റെ അനന്തരവന്മാരിലൊരാളായ കൊച്ചുവേലുവിന്റെ സാന്നിധ്യത്തിൽ, മൂലഭദ്രി ഉപയോഗിച്ച് സംഭാഷണം നടത്തുന്നു.
ഗ്രന്ഥസൂചി
വർഗ്ഗം:മാർത്താണ്ഡവർമ്മ നോവൽ
ഉമ്മാടെ ദുഃഖം
മലയാളത്തിലെ ആദ്യ വിലാപകാവ്യമാണ് അർണോസ് പാതിരി രചിച്ച ഉമ്മാടെ ദുഃഖം. പതിനെട്ടാം നൂറ്റാണ്ടിന്റെ ആദ്യ ഘട്ടത്തിൽ രചിക്കപ്പെട്ട 'ഉമ്മാടെ ദുഃഖം' 1862 ൽ കൊച്ചി ഈനാശ് അച്ചുകൂടത്തിൽ നിന്നാണ് ആദ്യമായി അച്ചടിച്ചത്. ആദ്യ വിലാപ കാവ്യമായി നിരൂപകർ വിലയിരുത്തുന്ന സി.എസ്. സുബ്രഹ്മണ്യൻ പോറ്റിയുടെ ഒരു വിലാപം (1902) രചിക്കപ്പെടുന്നതിനു നാൽപ്പത് വർഷം മുമ്പാണ് ഈ കൃതി പ്രസിദ്ധപ്പെടുത്തിയത്.
മൈക്കൽ എൽ. ബ്രോഡ്‌മാൻ
ഒരു അമേരിക്കൻ ഗൈനക്കോളജിസ്റ്റും പ്രസവചികിത്സകനുമാണ് '''മൈക്കൽ എൽ. ബ്രോഡ്‌മാൻ''', എം.ഡി. നിലവിൽ എലൻ ആൻഡ് ഹോവാർഡ് സി. കാറ്റ്‌സ് പ്രൊഫസറും മൗണ്ട് സിനായ് ഹോസ്പിറ്റൽ, മൗണ്ട് സിനായ് ഹെൽത്ത് സിസ്റ്റം, ഇക്കഹാൻ സ്‌കൂൾ ഓഫ് മെഡിസിൻ എന്നിവിടങ്ങളിലെ ഒബ്‌സ്റ്റട്രിക്‌സ്, ഗൈനക്കോളജി, റീപ്രൊഡക്റ്റീവ് സയൻസ് വകുപ്പിന്റെ ചെയർമാനുമാണ്. യുറോഗൈനക്കോളജി മേഖലയിലെ ഒരു പയനിയറായി അദ്ദേഹം അന്താരാഷ്ട്ര തലത്തിൽ അംഗീകരിക്കപ്പെട്ടിട്ടുണ്ട്.
ഉമ്മാടെ ദുഃഖം
അർണോസ് പാതിരിയുടെ ആദ്യ രചനയായ കൂതാശപ്പാന എന്ന പുത്തൻ പാനയോടൊപ്പം അച്ചടിച്ചതിനാൽ അതിന്റെ ഭാഗമാണെന്ന ധാരണയിൽ ഒരു കീർത്തനം എന്ന നിലയിലാണ് സാഹിത്യ ചരിത്രകാരന്മാർ അതിനെ പരിഗണിച്ചിരുന്നത്.
മൈക്കൽ എൽ. ബ്രോഡ്‌മാൻ
അമേരിക്കൻ ബോർഡ് ഓഫ് ഒബ്‌സ്റ്റട്രിക്‌സ് ആൻഡ് ഗൈനക്കോളജിയുടെ ബോർഡ് എക്‌സാമിനറാണ് ബ്രോഡ്‌മാൻ. ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ റസിഡന്റ് എജ്യുക്കേഷൻ കൗൺസിലിലും ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ പ്രൊഫസർമാരുടെ അസോസിയേഷനിലും അംഗമാണ്. ഒബ്‌സ്റ്റട്രിക്‌സ് ആൻഡ് ഗൈനക്കോളജിയിലെ അദ്ധ്യാപന മികവിനുള്ള കൗൺസിൽ, അസോസിയേഷൻ അവാർഡുകൾ രണ്ടുതവണ അദ്ദേഹത്തിന് ലഭിച്ചിട്ടുണ്ട്.
ഉമ്മാടെ ദുഃഖം
അവലംബം
വർഗ്ഗം:മലയാളകവിതകൾ വർഗ്ഗം:വിലാപകാവ്യങ്ങൾ
മൈക്കൽ എൽ. ബ്രോഡ്‌മാൻ
ബ്രോഡ്മാൻ 19 ഗ്രാന്റുകളിൽ പ്രിൻസിപ്പൽ അല്ലെങ്കിൽ സഹ-അന്വേഷകൻ ആയിരുന്നു കൂടാതെ ഒന്നിലധികം പുസ്തക അധ്യായങ്ങളും സംഗ്രഹങ്ങളും പ്രസിദ്ധീകരിച്ചിട്ടുണ്ട്. 2008 ൽ ദി ബിസിനസ് ഓഫ് ബീയിംഗ് ബോൺ എന്ന ഡോക്യുമെന്ററി സിനിമയിൽ അദ്ദേഹം പ്രത്യക്ഷപ്പെട്ടു.
ജംബുലിംഗം
പാപ്പനംകോട് ലക്ഷ്മണൻ രചിച്ച് ഇ കെ ത്യാഗരാജൻ നിർമ്മിച്ചതും ജെ. ശശികുമാർ സംവിധാനം ചെയ്ത 1982 ലെ ഇന്ത്യൻ മലയാളം ഭാഷാ ചലച്ചിത്രമാണ് ജംബുലിംഗം. നിയമവിരുദ്ധനായ ജംബുലിംഗം നാടാറിന്റെ ജീവിതത്തെ അടിസ്ഥാനമാക്കിയുള്ളതാണ് ഇത്. പ്രേം നസീർ, ജയഭാരതി, അദൂർ ഭാസി, മാനവാലൻ ജോസഫ് എന്നിവരാണ് പ്രധാന വേഷങ്ങളിൽ. ചിത്രത്തിന് എം കെ അർജുനന്റെ സംഗീത സ്കോർ ഉണ്ട്. പാപ്പനംകോട് ലക്ഷ്മണനും പൂവച്ചൽ ഖാദറും ഗാനങ്ങളെഴുതി.
==താരനിര ==
പാട്ടരങ്ങ്
എം കെ അർജുനൻസംഗീതം നൽകി, പാപ്പനംകോട് ലക്ഷ്മണനും പൂവച്ചൽ ഖാദറും ചേർന്നാണ് ഗാനരചന ഒരുക്കിയത്.
ബാഹ്യ ലിങ്കുകൾ
വർഗ്ഗം:ബ്രിട്ടീഷ് രാജ് ഇതിവൃത്തമായിട്ടുള്ള ചലച്ചിത്രങ്ങൾ വർഗ്ഗം:ഇന്ത്യൻ ചരിത്ര ചിത്രങ്ങൾ വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
വർഗ്ഗം:1982-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജെ. ശശികുമാർ സം‌വിധാനം ചെയ്ത ചലച്ചിത്രങ്ങൾ വർഗ്ഗം:ഇ. കെ ത്യാഗരാജൻ നിർമ്മിച്ച ചലച്ചിത്രങ്ങൾ വർഗ്ഗം:കെ. ശങ്കുണ്ണി ചിത്രസംയോജനം നിർവ്വഹിച്ച ചലച്ചിത്രങ്ങൾ വർഗ്ഗം:പൂവച്ചൽ ഖാദറിന്റെ ഗാനങ്ങൾ വർഗ്ഗം:എം കെ അർജ്ജുനൻ സംഗീതം നൽകിയ ചലച്ചിത്രങ്ങൾ വർഗ്ഗം:പൂവച്ചൽ-എം.കെ അർജ്ജുനൻ ഗാനങ്ങൾ വർഗ്ഗം:പാപ്പനംകോട് ലക്ഷ്മണന്റെ ഗാനങ്ങൾ വർഗ്ഗം:പാപ്പനംകോട്- അർജ്ജുനൻ ഗാനങ്ങൾ
ദയാമണി ബാർല
ജാർഖണ്ഡിലെ ആദിവാസി വിഭാഗത്തിൽ നിന്നുള്ള പത്രപ്രവർത്തകയും പ്രക്ഷോഭകയുമാണ് ദയാമണി ബാർല. നാല്പതിൽ പരം ഗ്രാമങ്ങളെ വഴിയാധാരമാക്കുന്നു എന്ന് ആരോപിക്കപ്പെടുന്ന ആർസിലർ മിറ്റലിന്റെ ഉരുക്കു നിർമ്മാണശാലക്കെതിരെ പ്രക്ഷോഭം നയിച്ചതിലൂടെയാണ് ദയാമണി ബാർല ശ്രദ്ധിക്കപ്പെടുന്നത്. പത്രപ്രവർത്തനത്തിനുള്ള നിരവധി പുരസ്കാരങ്ങൾ ഇവരെ തേടിയെത്തിയിട്ടുണ്ട്.
ജീവിതം
ജാർഖണ്ഡിലെ ഒരു ആദിവാസി കുടുംബത്തിലാണ് ദയാമണി ബാർല ജനിച്ചത്. മുണ്ട എന്ന ഗോത്ര വിഭാഗത്തിൽ പെടുന്നവരാണിവർ. മാതാപിതാക്കൾ വിവിധ പട്ടണങ്ങളിൽ വേലക്കാരായി പണിയെടുക്കുമ്പോൾ ദയാമണി സ്കൂളിൽ പഠിക്കുന്ന സമയത്ത് തന്നെ ജാർഖണ്ഡിലെ കൃഷിയിടങ്ങളിൽ ദിവസക്കൂലിക്കായി പണിയെടുത്തിരുന്നു. പഠനം തുടരുന്നതിനായി റാഞ്ചിയിലേക്ക് പോയ അവർ അവിടെ വീട്ടുവേല ചെയ്തുകിട്ടുന്ന കാഷുകൊണ്ടാണ് യൂനിവേശഴ്സിറ്റി പഠനത്തിനുള്ള ചെലവു കണ്ടെത്തിയത്. പലപ്പോഴും റയില്വേസ്റ്റേഷനുകളിലെ തിണ്ണകളിൽ ഉറങ്ങിയാണ് പത്രപ്രവത്തന വിദ്യാഭ്യാസം തുടർന്നു പോന്നത്.
അവലംബം
വർഗ്ഗം:മുണ്ഡ ജനത വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:ആദിവാസി എഴുത്തുകാർ വർഗ്ഗം:ആദിവാസി സ്ത്രീകൾ വർഗ്ഗം:ഇന്ത്യയിലെ പരിസ്ഥിതിപ്രവർത്തകർ വർഗ്ഗം:ഇന്ത്യയിലെ വനിതാ പത്രപ്രവർത്തകർ വർഗ്ഗം:ആം ആദ്മി പാർട്ടി നേതാക്കൾ വർഗ്ഗം:ഇന്ത്യയിലെ പത്രപ്രവർത്തകർ
അല്ലീൽ
ഒരേ ജീനിൻറെ അഥവാ ഒരേ ജനിതക സ്ഥാനത്തിന്റെ വിവിധ രൂപങ്ങളിൽ ഒന്നിന് ഒരു അല്ലീൽ എന്ന് പറയുന്നു. ഒരു ജീൻ പൂളിൽ പല ജീനുകൾക്കും അനേകം അല്ലീലുകൾ ഉണ്ടാവാം.
മിക്കവാറും ബഹുകോശ ജീവികളിൽ രണ്ടു ജോഡി ക്രോമസോമുകൾ ആണ് ഉള്ളത് (ഡൈപ്ലോയിഡ്). അതായത് ഓരോ ജീനിനും രണ്ടു പതിപ്പുകൾ ഉണ്ടാവും. ഇവ രണ്ടും ഒരേ തരം അല്ലീൽ ആണെങ്കിൽ ആ ജീനിനെ സംബന്ധിച്ചിടത്തോളം ആ ജീവി ഹോമോസൈഗസ് ആണ് എന്ന് പറയുന്നു. വ്യത്യസ്ത അല്ലീലുകൾ ആണെങ്കിൽ ഹെറ്ററോസൈഗസ് എന്നും.
പേരിന്റെ ഉത്ഭവം
ജനിതക ശാസ്ത്രത്തിന്റെ ആദ്യകാലത്ത് ഉപയോഗിച്ചിരുന്ന അല്ലീലോമോർഫ് (ഗ്രീക്കിൽ "മറ്റു രൂപം") എന്ന വാക്കിന്റെ ചുരുക്കമാണ് അല്ലീൽ.
മണ്ണത്തൂർ
എറണാകുളം ജില്ലയിലെ മൂവാറ്റുപുഴ താലൂക്കിലെ ഒരു ഗ്രാമമാണ് മണ്ണത്തൂർ. തിരുമാറാടി ഗ്രാമപഞ്ചായത്തിന്റെ കിഴക്ക്ഭാഗത്താണ് മണ്ണത്തൂർ സ്ഥിതിചെയ്യുന്നത്. പി.പി. എസ്തോസ്, ടി.എം. ജേക്കബ്, ശ്രീമതി മേരി സിറിയക് എന്നിങ്ങനെ പ്രശസ്തരായ പലരും ജനിച്ചതിവിടെയാണ്. ആ പ്രദേശത്തെ ഒരു പ്രധാന യാക്കോബായ സിറിയക് ദേവാലയമായ സെന്റ് ജോർജ്ജ് പള്ളി സ്ഥിതി ചെയ്യുന്നത് മണ്ണത്തൂർ ഗ്രാമത്തിലാണ്.
ഗ്രീൻ ഡെ
ഒരു അമേരിക്കൻ പങ്ക് റോക്ക് സംഗീത സംഘമാണ് ഗ്രീൻ ഡെ.ഗായകനും ഗിറ്റാറിസ്റ്റുമായ ബില്ലി ജോ ആംസ്ട്രോങ് ബാസ് ഗിറ്റാറിസ്റ്റായ മൈക്ക് ഡിർന്റ് എന്നിവർ ചേർന്ന് 1986 ലാണ് ഇത് സ്ഥാപിച്ചത്
ലോകമെമ്പാടുമായി 8.5 കോടി ആൽബങ്ങൾ ഗ്രീൻ ഡെ തങ്ങളുടെതായി വിറ്റഴിച്ചിട്ടുണ്ട്. അഞ്ച് ഗ്രാമി പുരസ്കാരം നേടിയിട്ടുള്ള ഇവർ മൂന്നു തവണ ടോണി പുരസ്കാരത്തിനും നാമനിർദ്ദേശം നേടിയിട്ടുണ്ട്. 2015-ൽ ഇവർ റോക്ക് ആൻഡ് റോൾ ഹോൾ ഓഫ് ഫെയിംൽ ചേർക്കപ്പെട്ടു.
അവലംബം
വർഗ്ഗം:ഗ്രാമി പുരസ്കാര ജേതാക്കൾ
തൃക്കൂർ ഗ്രാമപഞ്ചായത്ത്
തൃശൂർ‍ ‍ജില്ലയിലെ തൃശ്ശൂർ, മുകുന്ദപുരം താലൂക്കുകളിലായി കൊടകര ബ്ലോക്കിലാണ് 25.38 ചതുരശ്രകിലോമീറ്റർ വിസ്തീർണ്ണമുള്ള തൃക്കൂർ ഗ്രാമപഞ്ചായത്ത് സ്ഥിതി ചെയ്യുന്നത്.
മാതാ ഗുജ്രി യൂണിവേഴ്സിറ്റി
ഇന്ത്യയിലെ ബീഹാറിലെ കിഷൻഗഞ്ചിൽ സ്ഥിതി ചെയ്യുന്ന ഒരു സ്വകാര്യ സർവ്വകലാശാലയാണ് മാതാ ഗുജ്രി യൂണിവേഴ്സിറ്റി. മാതാ ഗുജ്‌രി മെമ്മോറിയൽ മെഡിക്കൽ കോളേജും എൽഎസ്‌കെ ഹോസ്പിറ്റൽ ട്രസ്റ്റും ചേർന്നാണ് ഈ സർവ്വകലാശാല സ്ഥാപിച്ചത്, ബീഹാറിലെ എല്ലാ സ്വകാര്യ സർവ്വകലാശാലകളെയും പോലെ, ഗസറ്റ് വിജ്ഞാപനത്തിലൂടെ ബീഹാർ പ്രൈവറ്റ് യൂണിവേഴ്‌സിറ്റീസ് ആക്റ്റ്, 2013 പ്രകാരം ഇത് പ്രവർത്തിക്കുന്നു. മെഡിക്കൽ കൗൺസിൽ ഓഫ് ഇന്ത്യ (എംസിഐ) അംഗീകരിച്ച മാതാ ഗുജ്രി മെമ്മോറിയൽ മെഡിക്കൽ കോളേജ് & ലയൺസ് സേവാ കേന്ദ്ര ഹോസ്പിറ്റലിന്റെ അനുബന്ധ സർവകലാശാലയാണിത്. മാതാ ഗുജ്രിയുടെ പേരിലാണ് ഇത് അറിയപ്പെടുന്നത്.
ഘടക സ്ഥാപനങ്ങൾ
കോളേജിൽ ഇനിപ്പറയുന്ന ഘടക സ്ഥാപനങ്ങൾ ഉൾക്കൊള്ളുന്നു:
പുറം കണ്ണികൾ
വർഗ്ഗം:ബീഹാറിലെ മെഡിക്കൽ കോളേജുകൾ
അനന്ദ്ശങ്കർ ധ്രുവ്
ഗുജറാത്തി സാഹിത്യകാരനും വിദ്യാഭ്യാസ വിചക്ഷണനുമായിരുന്നു അനന്ദ്ശങ്കർ ധ്രുവ് (ജ:25 ഫെബ്: 1869 അഹമ്മദാബാദ്-മ:ഏപ്രിൽ 1942).മുമുക്ഷു, ഹിന്ദിചിന്തക് എന്ന തൂലികാനാമങ്ങളിലാണ് അദ്ദേഹം എഴുതിയിരുനത്. ബനാറസ് ഹിന്ദു സർവ്വകലാശാലയുടെ വൈസ് ചാൻസലറുമായിരുന്നു അദ്ദേഹം. 1902 ൽ ആരംഭിച്ച വസന്ത് മാസികയുടേയും സുദർശൻ മാസികയുടേയും എഡിറ്ററായിരുന്നു ധ്രുവ്.
അവലംബം
വർഗ്ഗം:ഗുജറാത്തി സാഹിത്യകാരന്മാർ വർഗ്ഗം:1869-ൽ ജനിച്ചവർ
ബെൽഗാം ജില്ല
കർണാടക സംസ്ഥാനത്തിന്റെ വടക്കുഭാഗത്തായി സ്ഥിതിചെയ്യുന്ന ഒരു ജില്ലയാണ്‌ ബെൽഗാം ജില്ല (കന്നഡ: ಬೆಳಗಾವಿ ಜಿಲ್ಲೆ ബെളഗാവി ജില്ല, മറാത്തി: बेळगांव ബെളഗാവ് ). 2011-ലെ സെൻസസ് കണക്കുകൾ പ്രകാരം ഇവിടത്തെ ജനസംഖ്യ 4,778,439 ആണ്, കർണാടക സംസ്ഥാനത്തിലെ ഏറ്റവും കൂടുതൽ ജനസംഖ്യയുള്ള ജില്ലകളിൽ രണ്ടാം സ്ഥാനത്താണ് ബെൽഗാം.
13,415 ച.കി.മീ വിസ്തീർണ്ണമുള്ള ഈ ജില്ലയുടെ ആസ്ഥാനം ബെൽഗാം ആണ്‌. കിഴക്ക് ബാഗൽക്കോട്ട് ജില്ല, വടക്കും പടിഞ്ഞാറും മഹാരാഷ്ട്ര, തെക്ക് പടിഞ്ഞാറ് ഗോവ, തെക്ക് ഉത്തര കന്നഡ ജില്ല, ധാർവാഡ് ജില്ല എന്നിവയുമാണ് ബെൽഗാം ജില്ലയുടെ അതിർത്തികൾ.
ചരിത്രം
ബെൽഗാം നഗരത്തിന്റെ ആദ്യനാമം സംസ്കൃതത്തിൽ 'വേണുഗ്രാമ' എന്നായിരുന്നു. കാദംബ രാജവംശത്തിന്റെ ആദ്യകാലതലസ്ഥാനമായിരുന്ന ഹലസി പട്ടണത്തിൽ ധാരാളം ചരിത്ര സ്മാരകങ്ങൾ സ്ഥിതി ചെയ്യുന്നു,.
സ്വാതന്ത്ര്യസമരക്കാലത്ത് ഇംഗ്ലീഷ് ഈസ്റ്റ് ഇന്ത്യാ കമ്പനിക്കെതിരെ കലാപം നയിച്ച  കിത്തൂരിലെ റാണി ചെന്നമ്മ (1778–1829) ബെൽഗാമിലാണ് ജനിച്ചത്
അതിർത്തി തർക്കം
1956-ലാണ്‌ ഭാഷാടിസ്ഥാനത്തിൽ സംസ്ഥാനങ്ങൾ രൂപവത്കരിച്ചപ്പോൾ ഈ പ്രദേശം മൈസൂർ സംസ്ഥാനത്തിൽ ഉൾപ്പെടുത്തി. ജില്ലയിൽ കർണാടക സംസാരിക്കുന്നവർക്കാണ് ഭൂരിപക്ഷമെങ്കിലും നഗരങ്ങളിൽ ഭൂരിഭാഗം ജനങ്ങളും മറാത്തക്കാരാണ്, ഈ പ്രദേശത്തിനു വേണ്ടി കർണാടകവും മഹാരാഷ്ട്രയുമായി അതിർത്തിത്തർക്കം നിലനിൽക്കുന്നു. .
പുറത്തേക്കുള്ള കണ്ണികൾ
വർഗ്ഗം:കർണ്ണാടകത്തിലെ ജില്ലകൾ വർഗ്ഗം:ബെൽഗാം ഡിവിഷൻ
വൈദ്യുതകാന്തികമണ്ഡലം
വൈദ്യുത ചാർജ് വഹിക്കുന്ന വസ്തുക്കൾ അവയുടെ പരിസരത്ത് സൃഷ്ടിക്കുന്ന ഭൗതിക മണ്ഡലമാണ് വൈദ്യുതകാന്തിക മണ്ഡലം (വൈദ്യുതകാന്തികക്ഷേത്രം). ആ മണ്ഡലത്തിന്റെ പരിധിയിൽ വരുന്ന ചാർജിതമായ മറ്റു വസ്തുക്കളുടെ പെരുമാറ്റത്തെ മണ്ഡലം സ്വാധീനിക്കുന്നു.
വൈദ്യുതമണ്ഡലം
ഒരു മുറിയിൽ ഉണ്ടാകുന്ന താപനിലയ്ക്ക് ഓരോ സ്ഥലത്തും ഒരു നിശ്ചിത അളവുണ്ടാകും. നമുക്കത് ഒരു താപമാപിനി(തെർമോമീറ്റർ) ഉപയോഗിച്ച് അളക്കാവുന്നതാണ്. ഓരോ ബിന്ദുവിലുമുള്ള(point) താപനില അറിവായാൽ നമുക്ക് ഒരു താപമണ്ഡലം നിർവചിക്കാൻ കഴിയുന്നു. ഇതുപോലെ അന്തരീക്ഷത്തിലെ മർദ്ദത്തിന്റെ അടിസ്ഥാനത്തിൽ മർദ്മണ്ഡലവും നമുക്ക് പറയാൻ കഴിയും. മുകളിൽ പറഞ്ഞ രണ്ടു മണ്ഡലങ്ങളും (താപവും, മർദ്ദവും) അദിശം(Scalar) വിഭാഗത്തിൽപ്പെടുന്നു ഇവയ്ക്കു വ്യക്തമായ ദിശ പറയുവാൻ സാധിക്കുകയില്ല. എന്നാൽ വൈദ്യുതമണ്ഡലം ഒരു സദിശം(Vector) വിഭാഗത്തിൽപ്പെടുന്ന യുണിറ്റ് ആകുന്നു. ഇവയ്ക്ക് വ്യക്തമായ ദിശയും അളവും ഉണ്ടാകും. പ്രവേഗം ഇത്തരത്തിൽ ഒരു അളവ്(യുണിറ്റ്) ആണ്. നമുക്കറിയാവുന്ന ഒരുകാര്യം ഒരേ ചാർജുകൾ പരസ്പരം വികർഷിക്കുകയും വ്യഹ്ട്യസ്ഥ ചാർജുകൾ പരസ്പരം ആകർഷിക്കുകയും ചെയ്യുന്നു എന്നതാണ്. എന്നാൽ എങ്ങനെയാണ് രണ്ടു ചാർജുകൾ പരസ്പരം കൂട്ടി മുട്ടാതേ തന്നെ പരസ്പരം ആകർഷിക്കുകയോ വികർഷിക്കുകയോ ചെയ്യുന്നത്? (തന്മൂലം സ്ഥാനഭ്രംശം സംഭവിക്കുകയും ചെയ്യുന്നു.) ഈ ചോദ്യത്തിനുത്തരമാണ് വൈദ്യുതമണ്ഡലം നൽകുന്നത്. ഉദാഹരണമായി താഴെ കൊടുത്തിരിക്കുന്ന ചിത്രം നോക്കുക.
മുകളിലെ ചിത്രപ്രകാരം പോസിറ്റീവ് ആയി ചാർജ് ചെയ്യപ്പെട്ട ദന്ധിൽ നിന്നും യുണിറ്റ് പോസിറ്റീവ് ചാർജ്(ചാർജ് എകികരിക്കപ്പെട്ട) ഇൽ അനുഭവപ്പെടുന്ന ബലം F (Force) ആണെങ്കിൽ ആ ബിന്ദുവിലെ വൈദ്യുതമണ്ഡലം E (Electric field strength) താഴെ പറയുന്ന പ്രകാരം കണ്ടുപിടിക്കാം
E = F/Q
അവലംബം
വർഗ്ഗം:ഭൗതികശാസ്ത്രം - അപൂർണ്ണലേഖനങ്ങൾ വർഗ്ഗം:ശാസ്ത്രം
ഒറ്റപ്പാലം ലോകസഭാമണ്ഡലം
2008-ലെ മണ്ഡലം പുനഃക്രമീകരണത്തിൽ റദ്ദായ മണ്ഡലമാണ് ഒറ്റപ്പാലം ലോകസഭാമണ്ഡലം. ഇത് പട്ടികജാതിക്കാർക്ക് സംവരണം ചെയ്യപ്പെട്ട മണ്ഡലമായിരുന്നു.
അവലംബം
വർഗ്ഗം:കേരളത്തിലെ ലോകസഭാമണ്ഡലങ്ങൾ
സെവൻ സമുറായി
കഥാതന്തു
പടയാളികൾ ഗ്രാമത്തിലെത്തിയപ്പോൾ അവർക്ക് തണുപ്പൻ സ്വീകരണമാണ് ലഭിച്ചത്. ഗ്രാമീണർ അവരുടെ വീടുകളിൽ പുറത്തിറങ്ങാൻ തയ്യാറാകാതെ പതുങ്ങിയിരുന്നു. തങ്ങൾ അപമാനിക്കപ്പെട്ടതു പോലെ പടയാളികൾക്ക് തോന്നി. കികുചിയോ ഒരു തന്ത്രം പ്രയോഗിച്ചു. അയാൾ അപായമണി മുഴക്കി. ഗ്രാമീണർ പുറത്തേക്ക് ഓടി. തങ്ങളുടെ സഹായമില്ലാതെ ഗ്രാമീണർക്ക് ഒന്നും ചെയ്യാൻ കഴിയില്ലെന്ന് അവരെ ബോധ്യപ്പെടുത്തുകയാണ് കികുചിയോ അപായ സൂചന നൽകിയതിലൂടെ ചെയ്തത്. അങ്ങനെ സംഘത്തിൽ ഏഴാമനായി കികുചിയോ സ്ഥാനമുറപ്പിച്ചു. നേരത്തേ ഗ്രാമത്തിൽ കൊല്ലപ്പെട്ട ഒരു പോരാളിയുടെ ആയുധങ്ങളുമായി എത്തിയ കികുചിയോയ്ക്ക് നേരെ മറ്റുള്ളവർ ചീറിയടുക്കുന്നു. താൻ ഒരു കർഷകന്റെ മകനായിരുന്നുവെന്നും പിന്നീട് അനാഥനായതാണെന്നും കികുചിയോ വെളിപ്പെടുത്തുന്നതോടെ അവനോടു എല്ലാവർക്കും സഹതാപമാകുന്നു. കൊള്ളക്കാരുടെ ആക്രമണം നേരിടുന്നതിന് ഗ്രാമീണരെ പോരാളികൾ പരിശീലിപ്പിക്കുന്നു. ഒപ്പം തന്നെ പ്രതിരോധത്തിനായി മതിലും കിടങ്ങും നിർമ്മിക്കുന്നു. ഗ്രാമീണരെ രണ്ടു സംഘമായി തിരിച്ച് പരസ്പരം വിശ്വാസം വളർത്തിയെടുത്തു. കർഷകരിൽ പ്രമുഖനായ മാൻസോയുടെ മകൾ ഷിനോയുമായി ഇതിനിടെ കറ്റാസുഹിറോ പ്രണയത്തിലാകുന്നു. പോരാളികൾ വളയ്ക്കാൻ ശ്രമിയ്ക്കുമെന്ന് ഭയന്ന് അറിയാമായിരുന്ന മാൻസോ മകളെ ആൺവേഷം കെട്ടിച്ചാണ് നടത്തിയിരുന്നത്. അതു പൊളിച്ചതോടെയാണ് കറ്റാസുഹിറോയും ഷിനോയും പ്രണയത്തിലായത്. കൊള്ളക്കാർ ആക്രമണം നടത്തുന്നതിന് മുന്നോടിയായി ഗ്രാമത്തിലേക്കയച്ച ചാരന്മാരിൽ രണ്ടുപേരെ പോരാളികൾ വധിച്ചു. മറ്റൊരാൾ മരിക്കുന്നതിന് മുൻപ് കൊള്ളക്കാരുടെ താവളത്തെപ്പറ്റിയുള്ള വിവരം നൽകി. റിക്ചിയുടെ നേതൃത്വത്തിൽ കൊള്ളക്കാരുടെ താവളത്തിലേക്ക് നടത്തിയ പ്രാഥമിക ആക്രമണത്തിനിടെ ഹെഹാച്ചി കൊല്ലപ്പെടുന്നു. താവളം അഗ്നിക്കിരയാക്കി. അതിനിടെ ഒരു യുവതി ആ അഗ്നിയിൽ ചാടി ജീവനൊടുക്കി. അത് റിക്ചിയുടെ ഭാര്യയായിരുന്നു. കൊള്ളക്കാർ തടവിലാക്കിയ അവൾ ക്രൂരമായി ബലാൽസംഗം ചെയ്യപ്പെട്ടിരുന്നു.
പിന്നെ കൊള്ളക്കാരുടെ പ്രത്യാക്രമണമായിരുന്നു. എന്നാൽ, പോരാളികൾ നിർമിച്ചിരുന്നമതിലും കിടങ്ങും കൊള്ളക്കാർക്ക് അപരിചിതമായിരുന്നു. കൊള്ള സംഘാംഗങ്ങളിൽ ചിലർ കിടങ്ങ് ചാടിക്കടക്കാൻ ശ്രമിച്ച് അതിനുള്ളിൽ വീണു മരിച്ചു. കാംബേയുടെ തന്ത്രപരമായ നീക്കങ്ങളിൽ അനേകം കൊള്ളക്കാർ കൊല്ലപ്പെട്ടു. ഗ്രാമപ്രാന്തത്തിലുള്ള വീടുപേക്ഷിച്ച് പോകാൻ ഗ്രാമത്തലവനായ ഗിസാകു തയ്യാറാകുന്നില്ല. അയാളെയും കുടുംബത്തെയും കൊള്ളക്കാർ കൊന്നൊടുക്കി. ഒരു ചെറുമകൻ മാത്രം രക്ഷപ്പെട്ടു. കൊള്ളക്കാരുടെ കൈവശം മൂന്ന് തോക്കുണ്ടായിരുന്നു. അവരുടെ സങ്കേതത്തിൽ നുഴഞ്ഞു കയറി ക്യോസോ അതിലൊരെണ്ണം കൈവശപ്പെടുത്തി. അസൂയ മുഴുത്ത കികുചിയോ തന്റെ കീഴിലുള്ള താവളം ഉപേക്ഷിച്ച് കൊള്ളസങ്കേതത്തിൽ നിന്ന് മറ്റൊരു തോക്ക് മോഷ്ടിക്കാനായി പോയി. ഇതോടെ തലവനില്ലാതായ താവളത്തിലേക്ക് കൊള്ളക്കാരുടെ ആക്രമണം ഉണ്ടാകുന്നു. യോഹേൽ അടക്കം കൊല്ലപ്പെട്ടു. കാംബേ ആ താവളത്തിലേക്ക് കൂടുതൽ അംഗങ്ങളെ അയയ്ക്കാൻ തീരുമാനിച്ചു. അതോടെ പ്രാധാന താവളത്തിൽ അംഗസംഖ്യ കുറഞ്ഞു. അവിടെ കൊള്ളത്തലവന്റെ ആക്രമണത്തിൽ ഗോറോബേൽ കൊല്ലപ്പെട്ടു. കൊള്ളക്കാരുടെ അംഗസംഖ്യ കുറഞ്ഞു വരുന്നതിനിടെ അന്നുരാത്രി അന്തിമ ഏറ്റുമുട്ടലിന് തയാറെടുക്കാൻ കാംബേ, കികുചിയോ അടക്കം എല്ലാവർക്കും നിർദ്ദേശം നൽകുന്നു. അതിനിടെ മാൻസോ ഷിനോയുടെയും കറ്റാസുഹിറോയുടെയും പ്രണയം കൈയോടെ പിടിച്ചു. അയാൾ അവളെ ക്രൂരമായ മർദിക്കുന്നു. ഒടുക്കം ഗ്രാമീണർ ഇടപെട്ടതോടെ ആ പ്രണയം അംഗീകരിക്കാൻ അയാൾ തയ്യാറാകുന്നു. പിറ്റേന്ന് രാവിലെ കൊടുങ്കാറ്റും പേമാരിയും ചീറിയടിക്കുന്നതിനിടെ അവശേഷിക്കുന്ന കൊള്ളക്കാരെ ഗ്രാമത്തിലേക്ക് കടക്കാൻ കാംബ അനുവദിക്കുന്നു. ഒട്ടേറെപ്പേർ കൊല്ലപ്പെടുന്നു. എന്നാൽ, കൊള്ളത്തലവൻ ഗ്രാമത്തിലെ ഒരു പറ്റം സ്ത്രീകളെ ഒരു കുടിലിൽ തോക്കിൻമുനയിൽ തടവിലാക്കുന്നു. രക്ഷിക്കാൻ ശ്രമിച്ച ക്യോസോ വെടിയേറ്റ് മരിക്കുന്നു. കോപം പൂണ്ട കികുചിയോ കൊള്ളത്തലവന് നേരെ പാഞ്ഞടുക്കുന്നു. അയാളു വെടിയേറ്റ് കികുചിയോയ്ക്ക് മാരകമായി മുറിവേൽക്കുന്നു. എന്നിട്ടും, താൻ മരിക്കുന്നതിന് മുമ്പ് കികുചിയോ കൊള്ളത്തലവനെ കൊലപ്പെടുത്തുന്നു. കാംബേയും ഷിജിറോയും ഒരിക്കൽ കൂടി ജീവനോടെ രക്ഷപ്പെടുന്നു. മറ്റൊരു കൃഷിക്ക് വിളവിറക്കുന്നതിന് കർഷകർ സന്തോഷത്തോടെ തയാറെടുക്കുന്നത് അവശേഷിക്കുന്ന പോരാളികൾ കണ്ടു നിൽക്കുന്നിടത്താണ് സിനിമ തീരുന്നത്. മൂന്നു ചങ്ങാതിമാരെ നഷ്ടപ്പെടതിന്റെ വേദനയിലും കർഷകരാണ് യഥാർഥ വിജയികൾ എന്ന സത്യം അവർ തിരിച്ചറിയുകയായിരുന്നു.
പുരസ്‌കാരങ്ങൾ
1954 ലെ വെനീസ് ചലച്ചിത്രമേളയിൽ കുറസോവയ്ക്ക് സംവിധായകനുള്ള സിൽവർ ലയൺ ബഹുമതി, 1955 ലെ മൈൻഷി ചലച്ചിത്രമേളയിൽ മികച്ച സഹനടനുള്ള പുരസ്‌കാരം സെജി മിയാഗുചി, 1956 ലെ ബ്രിട്ടീഷ് അക്കാദമി ഫിലിം അവാർഡിൽ മികച്ച ചിത്രത്തിനുള്ള നാമനിർദ്ദേശം എന്നിവ ലഭിച്ചു. 1957 ലെ അക്കാദമി അവാർഡിന് രണ്ടു നോമിനേഷനുകൾ ഉണ്ടായിരുന്നു. 1959 ൽ ജൂസി അവാർഡിൽ മികച്ച വിദേശ സംവിധായകനുള്ള പുരസ്‌കാരം കുറസോവയ്ക്കും നടനുള്ള പുരസ്‌കാരം തകാഷി ഷിമുറയ്ക്കും ലഭിച്ചു. അകിര കുറസോവ 1943 മുതൽ 1993 വരെ മുപ്പതോളം സിനിമ സംവിധാനം ചെയ്തു. ചിത്രകാരനായിട്ടായിരുന്നു അദ്ദേഹത്തിന്റെ തുടക്കം. പക്ഷേ, ആ രംഗത്ത് അദ്ദേഹം ഒട്ടും ശോഭിച്ചില്ല. 1936ലാണ് കുറസോവ ചലച്ചിത്ര രംഗത്തേക്ക് കടന്നത്. ആദ്യകാലത്ത് സഹസംവിധായകനായും തിരക്കഥാകൃത്തായും നിരവധി സിനിമകളിൽ പ്രവർത്തിച്ചു. രണ്ടാം ലോക മഹായുദ്ധ കാലത്ത് ജനപ്രിയ ചിത്രമായ സാൻഷിറോ സുഗാതയിലൂടെയാണ് സ്വതന്ത്ര സംവിധായകനായത്. യുദ്ധാനന്തരം, അക്കാലത്ത് പുതുമുഖമായിരുന്ന ടോഷിരോ മിഫുൻ എന്ന നടനെ മുഖ്യ കഥാപാത്രമാക്കി സംവിധാനം ചെയ്ത കുടിയൻ മാലാഖ എന്ന ചിത്രം അദ്ദേഹത്തിന് ഏറെ നിരൂപണ പ്രശംസ നൽകി. ടോഷിരോ മിഫുൻ തന്നെ അഭിനയിച്ച് 1950ൽ ടോകിയോവിൽ പ്രദർശിപ്പിച്ച റാഷോമോൻ എന്ന സിനിമ അപ്രതീക്ഷിതമായി 1951ലെ വെനീസ് ചലച്ചിത്രോത്സവത്തിൽ സുവർണ സിംഹ പുരസ്‌കാരം സ്വന്തമാക്കുകയും തുടർന്ന് യൂറോപ്പിലും വടക്കേ അമേരിക്കയിലും പുറത്തിറക്കുകയും ചെയ്തു. 1950കളിലും 1960കളിലെ തുടക്കത്തിലും എല്ലാ വർഷവും കുറസോവ സിനിമ ചെയ്തു. ക്ലാസിക് സിനിമകളായി പരക്കെ അംഗീകരിക്കപ്പെട്ട ഇകിരു (1952), ഏഴു സാമുറായികൾ (1954), യോജിമ്പോ (1961) തുടങ്ങിയവ ഈ കാലത്ത് നിർമ്മിക്കപ്പെട്ടതാണ്. 1960കളുടെ പകുതിക്ക് ശേഷം ഒരുപാട് മങ്ങിപ്പോയെങ്കിലും സിനിമാ ജീവിതത്തിന്റെ അവസാന കാലങ്ങളിൽ, പ്രത്യേകിച്ചും 1980 ൽ കഗേമുഷാ, 85-ൽ റാൻ എന്നീ ചിത്രങ്ങൾ അദ്ദേഹത്തിന് വീണ്ടും അംഗീകാരം നേടിക്കൊടുത്തു. 1990ൽ ആജീവനാന്ത സംഭാവനക്കുള്ള ഓസ്‌കാർ പുരസ്‌കാരം അദ്ദേഹം സ്വന്തമാക്കി. 1998 സെപ്റ്റംബർ ആറിന് 88ാം വയസിൽ അന്തരിച്ചു
വർഗ്ഗം:അകിര കുറൊസാവ സംവിധാനം ചെയ്ത ചലച്ചിത്രങ്ങൾ വർഗ്ഗം:അവലംബം ഇല്ലാത്ത താളുകൾ
ലൈൻ മാട്രിക്സ് പ്രിന്റർ
ലൈൻ പ്രിന്ററിന്റേയും ഡോട്ട് മാട്രിക്സ് പ്രിന്ററിന്റേയും ഒരു കൂടിയ രൂപമാണ് ലൈൻ മാട്രിക്സ് പ്രിന്റർ.അടിസ്ഥാനപരമായി, അത് ഡോട്ടുകളുടെ ഒരു പേജ്-വൈഡ് ലൈൻ പ്രിന്റ് ചെയ്യുന്നു. ഡോട്ടുകളുടെ പ്രിന്റിംഗ് ലൈനുകൾ കൊണ്ട് ഇത് ഒരു ലൈൻ ഓഫ് ടെക്സ്റ്റ് സൃഷ്ടിക്കുന്നു.
ആപ്ലിക്കേഷൻസ്
ലൈൻ മാട്രിക്സ് പ്രിന്ററുകൾക്ക് ടെക്സ്റ്റ്, ബാർ കോഡുകൾ, ഗ്രാഫിക്സ് എന്നിവ പ്രിന്റ് ചെയ്യാൻ കഴിയും.
ഇംപാക്ട് പ്രിന്ററുകളായി നടപ്പിലാക്കുമ്പോൾ, ഓരോ പേജും പ്രിന്റ് ചെയ്യാൻ ഏറ്റവും ചെലവ് കുറഞ്ഞവയാണ്.
ഇത് എങ്ങനെ പ്രവർത്തിക്കുന്നു
ഡോട്ട് മെട്രിക്സ് പ്രിന്ററുകൾ ഒരു പേജിന് കുറഞ്ഞ ചിലവ് കാരണം വ്യാപകമായി ഉപയോഗിക്കപ്പെടുന്നു. ഡോട്ട് മെട്രിക്സ് പ്രിന്ററുകളെ രണ്ട് പ്രധാന ഗ്രൂപ്പുകളായി തിരിച്ചിരിക്കുന്നു: സീരിയൽ ഡോട്ട് മെട്രിക്സ് പ്രിന്ററുകൾ, ലൈൻ മെട്രിക്സ് പ്രിന്ററുകൾ. ഒരു സീരിയൽ ഡോട്ട് മാട്രിക്സ് പ്രിന്ററിന് ഒരു പ്രിന്റ് ഹെഡ് ഉണ്ട്, അത് പേജിൽ അങ്ങോട്ടും ഇങ്ങോട്ടും അല്ലെങ്കിൽ മുകളിലേക്കും താഴേക്കും ഓടുന്നു, ഒരു ടൈപ്പ് റൈറ്ററിലെ പ്രിന്റ് മെക്കാനിസം പോലെ പേപ്പറിന് നേരെ മഷി പുരട്ടിയ തുണി റിബൺ ഉപയോഗിച്ച് പ്രിന്റ് ചെയ്യുന്നു. എന്നിരുന്നാലും, ഒരു ടൈപ്പ്റൈറ്റർ അല്ലെങ്കിൽ ഡെയ്സി വീൽ പ്രിന്റർ പോലെയല്ല, ഒരു ഡോട്ട് മെട്രിക്സിൽ നിന്ന് അക്ഷരങ്ങൾ വരയ്ക്കുന്നു, അങ്ങനെ, വൈവിധ്യമാർന്ന ഫോണ്ടുകളും ഗ്രാഫിക്സും നിർമ്മിക്കാൻ കഴിയും. പ്രിന്റിംഗിൽ മെക്കാനിക്കൽ പ്രഷർ ഉൾപ്പെടുന്നതിനാൽ, ഈ പ്രിന്ററുകൾക്ക് കാർബൺ പകർപ്പുകളും കാർബണില്ലാത്ത പകർപ്പുകളും സൃഷ്ടിക്കാൻ കഴിയും.
ലൈൻ മാട്രിക്‌സും സീരിയൽ ഡോട്ട് മാട്രിക്‌സ് പ്രിന്ററുകളും മഷി പുരട്ടിയ റിബണിന് നേരെ പ്രിന്റ് ചെയ്യാൻ പിന്നുകൾ ഉപയോഗിക്കുന്നു, പേപ്പറിൽ ഡോട്ടുകൾ ഉണ്ടാക്കി ആവശ്യമുള്ള ക്യാരക്ടേഴ്സ്(characters)പ്രിന്റ് ചെയ്യുന്നു. ഒരു ലൈൻ മെട്രിക്സ് പ്രിന്റർ പ്രിന്റ് ഹെഡിന് പകരം ഒരു ഹാമർ ബാങ്ക് (അല്ലെങ്കിൽ പ്രിന്റ്-ഷട്ടിൽ) ഉപയോഗിക്കുന്നു എന്നതാണ് വ്യത്യാസം. ഈ പ്രിന്റ്-ഷട്ടിൽ പ്രിന്റ് വയറുകൾക്ക് പകരം ഹാമറുകൾ ഉണ്ട്, ഈ ഹാമറുകൾ ലംബമായി ക്രമീകരിക്കുന്നതിന് പകരം ഒരു തിരശ്ചീനമായി ക്രമീകരിച്ചിരിക്കുന്നു. പ്രിന്റ് വയറുകൾക്ക് പകരം പ്രിന്റ് ഷട്ടിൽ ഹാമറുകളുണ്ട്, മാഗ്നറ്റ് പ്രിന്റ് ഹെഡിന്റെ അതേ സാങ്കേതികവിദ്യയാണ് ഹാമർ ബാങ്ക് ഉപയോഗിക്കുന്നത്.
അവലംബം
വർഗ്ഗം:പ്രിന്റർ
റോബർട്ട് ലാംഗ്‍ലൻഡ്സ്
ഒരു അമേരിക്കൻ-കനേഡിയൻ ഗണിതശാസ്ത്രജ്ഞനാണ് റോബർട്ട് ഫെലാൻ ലാംഗ്‍ലൻഡ്സ് (ജനനം ഒക്ടോബർ 6, 1936). ഗണിതശാസ്ത്രത്തിന്റെ വിവിധ മേഖലകളെ ആഴത്തിൽ ബന്ധിപ്പിക്കുന്ന ലാൻഗ്‍ലാൻസ് പ്രോഗ്രാം എന്ന വൻ പദ്ധതിക്ക് തുടക്കമിട്ടയാളെന്ന നിലയിൽ പ്രശസ്തനായ ലാംഗ്‍ലൻഡ്സിന് 2018ൽ ആബേൽ പുരസ്കാരം നൽകി നോർവീജിയൻ അക്കാഡമി ആദരിച്ചു. അമേരിക്കയിലെ പ്രിൻസ്ടൺ സർവ്വകലാശാലയിൽ എമിരറ്റസ് പ്രൊഫസറാണ് ലാംഗ്‍ലൻഡ്സ്. ആൽബർട്ട് ഐൻസ്റ്റൈൻ ജോലി ചെയ്തിരുന്നതും ഇതേ ഓഫീസിലായിരുന്നു.
തൊഴിൽ
അദ്ധ്യാപന രംഗത്തെ അദ്ദേഹത്തിന്റെ സേവനം ആരംഭിച്ചത് പ്രിൻസ്ടൺ സർവ്വകലാശാലയിൽ നിന്നായിരുന്നു. 1960 മുതൽ 1967 വരെ അദ്ദേഹം അവിടെ അസോസ്സിയേറ്റ് പ്രൊഫസറായി. 1964-65 കാലഘട്ടത്തിൽ കാലിഫോർണിയ സർവകലാശാലയിലെ മില്ലർ റിസർച്ച് ഫെലോ ആയിരുന്നു അദ്ദേഹം. 1967-72ൽ അദ്ദേഹം യേൽ സർവകലാശാലയിൽ ജോലി നോക്കി. ഇദ്ദേഹം 1972 ൽ ഇൻസ്റ്റിറ്റ്യൂട്ട് ഫോർ അഡ്വാൻസ്ഡ് സ്റ്റഡീസിലെ ഹെർമൻ വെയ്ൽ പ്രൊഫസറായി നിയമിതനാവുകയും 2007 ജനുവരിയിൽ എമരീറ്റസ് പ്രൊഫസ്സർ ആവുകയും ചെയ്തു.
പുറം കണ്ണികൾ
വർഗ്ഗം:1936-ൽ ജനിച്ചവർ വർഗ്ഗം:ഒക്ടോബർ 6-ന് ജനിച്ചവർ
എൽസി ഇംഗ്ലിസ്
എലിസ മൗഡ് "എൽസി" ഇംഗ്ലിസ് (ജീവിതകാലം: 16 ഓഗസ്റ്റ് 1864 - 26 നവംബർ 1917) ഒരു സ്കോട്ടിഷ് ഡോക്ടർ, ശസ്ത്രക്രിയാ വിദഗ്ധ, അദ്ധ്യാപിക, വോട്ടവകാശ പ്രവർത്തക, സ്കോട്ടിഷ് വനിതാ ആശുപത്രികളുടെ സ്ഥാപക എന്നീ നിലകളിൽ പ്രശസ്തയായ വനിതയായിരുന്നു. സെർബിയൻ ഓർഡർ ഓഫ് ദി വൈറ്റ് ഈഗിൾ നേടിയ ആദ്യത്തെ വനിതയായിരുന്നു അവർ.
ആദ്യകാല ജീവിതവും വിദ്യാഭ്യാസവും
1864 ഓഗസ്റ്റ് 16-ന് ഇന്ത്യയിലെ നൈനിത്താൾ എന്ന ഹിൽ സ്റ്റേഷനിലാണ് ഇംഗ്ലിസ് ജനിച്ചത്. എട്ട് സഹോദരങ്ങളുണ്ടായിരുന്ന ഇംഗ്ലിസ് മാതാപിതാക്കളുടെ രണ്ടാമത്തെ മകളും മൂന്നാമത്തെ ഇളയകുട്ടിയുമായിരുന്നു. ഹാരിയറ്റ് ലോസ് തോംസൺ, ജോൺ ഫോർബ്സ് ഡേവിഡ് ഇംഗ്ലിസ് (1820-1894) എന്നിവരായിരുന്നു അവളുടെ മാതാപിതാക്കൾ. പിതാവ് മാതൃ മുത്തച്ഛനെപ്പോലെ ഈസ്റ്റ് ഇന്ത്യാ കമ്പനി മുഖേന ഔധ് ചീഫ് കമ്മീഷണറായി ഇന്ത്യൻ സിവിൽ സർവീസിൽ ജോലി ചെയ്തിരുന്ന ഒരു മജിസ്‌ട്രേട്ട് ആയിരുന്നു. ഇംഗ്ലിസിന്റെ മാതാപിതാക്കൾ ഒരു മകന്റെ വിദ്യാഭ്യാസം പോലെ മകളുടെയും വിദ്യാഭ്യാസവും പ്രധാനമായി കണക്കാക്കുകയും അവരെ ഇന്ത്യയിൽ പഠിപ്പിക്കുകയും ചെയ്തു.
ഇംഗ്ലിസിന്റെ പിതാവ് മതവിശ്വാസിയായിരുന്നു, "പ്രാദേശിക സാമ്പത്തിക വികസനം പ്രോത്സാഹിപ്പിക്കുന്നതിനും ശിശുഹത്യയ്‌ക്കെതിരെ സംസാരിക്കുന്നതിനും സ്ത്രീ വിദ്യാഭ്യാസം പ്രോത്സാഹിപ്പിക്കുന്നതിനും" ഇന്ത്യയിൽ അദ്ദേഹം തന്റെ സ്ഥാനം ഉപയോഗിച്ചു." അബർഡീൻഷെയറിലെ ഗാരിയോക്ക് ചാപ്പലിലെ റെവ് ഹെൻറി സിംസൺ ആയിരുന്നു ഇംഗ്ലിസിന്റെ മാതൃപിതാവ്. ഗൈനക്കോളജിസ്റ്റായ സർ ഹെൻറി സിംസണിൻറെ ബന്ധുവും സഹ വനിതാ മെഡിക്കൽ പയനിയർ ഗ്രേസ് കേഡലിൻറ സമകാലികയുമായിരുന്നു.
കരിയർ
1894-ൽ എഡിൻബർഗിലേക്ക് മടങ്ങിയ ഇംഗ്ലിസ്, തന്റെ മെഡിക്കൽ ബിരുദം പൂർത്തിയാക്കി വനിതാ മെഡിക്കൽ കോളേജിൽ ഗൈനക്കോളജിയിൽ ലക്ചററായി, തുടർന്ന് സഹവിദ്യാർത്ഥിയായിരുന്ന ജെസ്സി മക്ലാരൻ മക്ഗ്രെഗറുമായി ചേർന്ന ഒരു മെഡിക്കൽ പ്രാക്ടീസ് ആരംഭിച്ചു. സ്ത്രീകളുടെയും കുട്ടികളുടെയും മരുന്നുകളുടെ വിഭവശേഷി കുറവായതിനാൽ, ദരിദ്രരായ സ്ത്രീകൾക്കായി ദ ഹോസ്പൈസ് എന്ന പേരിൽ ഒരു മെറ്റേണിറ്റി ഹോസ്പിറ്റൽ, ഒരു മിഡ്‌വൈഫറി റിസോഴ്‌സ് ആൻഡ് ട്രെയിനിംഗ് സെന്ററിനോടൊപ്പം തുടക്കത്തിൽ ജോർജ്ജ് സ്‌ക്വയറിൽ ആരംഭിച്ചു. തുടർന്ന് ദ ഹോസ്പിസ് അപകട, പൊതു സേവന, പ്രസവ ശുശ്രൂഷകൾ നൽകുന്നതും ഒരു ഓപ്പറേഷൻ തിയേറ്ററും എട്ട് കിടക്കകളുമായി ഒരു  സംവിധാനം കോക്ക്ബേൺ സ്ട്രീറ്റിന് അടുത്തുള്ള റോയൽ മൈലിൽ 219 ഹൈ സ്ട്രീറ്റിൽ പുതിയ പരിസരത്ത് ആരംഭിക്കുകയും അത്  എൽസി ഇംഗ്ലിസ് മെമ്മോറിയൽ മെറ്റേണിറ്റി ഹോസ്പിറ്റലിന്റെ മുൻഗാമിയെന്ന നിലയിൽ അറിയപ്പെടുകയും ചെയ്തു.
ഡോംഗിൾ
ഒരു കമ്പ്യൂട്ടർ പോർട്ടിലേക്ക് അധിക പ്രവർത്തനം നൽകുന്നതിന് കണക്റ്റുചെയ്യുന്ന അല്ലെങ്കിൽ പ്രവർത്തനം ചേർക്കുന്ന ഉപകരണത്തിലേക്ക് കടന്നുപോകാൻ പ്രാപ്തമാക്കുന്ന ഒരു ചെറിയ കമ്പ്യൂട്ടർ ഹാർഡ്‌വെയറാണ് ഡോംഗിൾ.
കമ്പ്യൂട്ടിംഗിൽ, ഈ പദം തുടക്കത്തിൽ സോഫ്റ്റ്‌വെയർ പരിരക്ഷണ ഡോംഗിളുകളുടെ പര്യായമായിരുന്നു ഒരു തരം ഹാർഡ്‌വെയർ ഡിജിറ്റൽ റൈറ്റ്സ് മാനേജുമെന്റിൽ ഒരു നിർദ്ദിഷ്ട ഡോംഗിൾ ആണെങ്കിൽ മാത്രമേ ഒരു സോഫ്റ്റ്‌വേർ പ്രവർത്തിക്കൂ. അതിൽ സാധാരണയായി ഒരു ലൈസൻസ് കീ അല്ലെങ്കിൽ മറ്റേതെങ്കിലും ക്രിപ്റ്റോഗ്രാഫിക് പരിരക്ഷണ സംവിധാനം അടങ്ങിയിരിക്കുന്നു. പ്രവർത്തിക്കുമ്പോൾ കമ്പ്യൂട്ടറിലേക്ക് പ്ലഗിൻ ചെയ്‌തിരിക്കുന്നു.